title: M/S Hartland Point

text: 8. lokakuuta 2001 aluksen köli laskettiin vesille ja 9. kesäkuuta 2002 alus sai nykyisen "Hartland Point" -nimensä. 10. joulukuuta alus luovutettiin AWSR Shippingin omistukseen, joka rekisteröi aluksen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Tämän jälkeen Hartland Point aikarahdattiin UK Ministry of Defence Strategic Sealift Servicen (Britannian puolustusministeriö) liikenteeseen.


title: Meriones

text: Meriones () oli kreikkalaisessa mytologiassa yksi Troijan sodan sankareista. Hyginus mainitsee hänet yhtenä Helenan kosijoista – päinvastoin kuin Apollodoros ja Hesiodos – mikä olisi velvoittanut hänet osallistumaan sotaan.


title: Meriones

text: Meriones oli Moloksen, Idomeneuksen velipuolen, poika. Hänet mainitaan yhtenä komentajista, jotka johtivat 80 alusta Kreetalta Troijan sotaan. Meriones oli taitava jousiampuja, ja sodassa hän oli yksi urhoollisimmista kreikkalaisten puolella taistelleista. Hän oli myös puolustamassa Patrokloksen ruumista tämän kaaduttua, ennen kuin se saatiin siirrettyä turvaan. Seuranneiden hautajaisten aikana järjestetyissä kilpailussa Meriones osoittautui hitaaksi vaununajajaksi, mutta tarkimmaksi jousiampujaksi.


title: Meriones

text: Meriones mainitaan yhdeksi Troijan puuhevosen sisälle piiloutuneista sankareista.


title: Lauri Vaala

text: Lauri Vaala (oik. Lauri Osmo Ilmari Lastikka 1912–1991) oli suomalainen kirjailija. Hänen teoksensa kustansi pääosin Suomen kirja, joka julkaisi niitä vuosina 1943–1946. Hänen viimeisen romaaninsa, historiallisen romaanin "Unohdettu mies", julkaisi Pellervo-seura.


title: Tuula Rautanen

text: Tuula Irmeli Rautanen (omaa sukua Nurmi, myöhemmin Salo, s. 8. huhtikuuta 1942 Lahti) on entinen suomalainen yleisurheilija. Hän kilpaili pituushyppääjänä ja pikajuoksijana.


title: Tuula Rautanen

text: Rautanen edusti Suomea Münchenin 1972 olympialaisissa. Hän juoksi 4 × 400 metrin viestin kolmannen osuuden Suomen joukkueessa, joka sijoittui seitsemänneksi. Alkueriin hän jäi 100 metrillä ja 4 × 100 metrin viestissä. Helsingin EM-kilpailuissa 1971 Rautanen sijoittui karsinnassa 14:nneksi eikä selviytynyt loppukilpailuun.


title: Tuula Rautanen

text: Rautanen voitti Suomen mestaruuden pituushypyssä vuosina 1972, 1973, 1975 ja 1976, 100 metrin juoksussa 1971 ja 1972, 200 metrin juoksussa 1973 sekä 4 × 400 metrillä Hollolan Urheilijat -46:n joukkueessa 1977. Hallimestaruuden hän voitti 60 metrin juoksussa ja pituushypyssä yhteensä seitsemän kertaa. Veteraanien Euroopan mestaruuden 100 metrin juoksussa hän voitti vuonna 1977.


title: Tuula Rautanen

text: Pituushypyn Suomen ennätyksen Rautanen hyppäsi kolmasti. Hänen paras tuloksensa 660 cm säilyi Suomen ennätyksenä vuodesta 1973 vuoteen 1988 saakka.


title: Carry On Wayward Son

text: "Carry On Wayward Son" on progressiivista rokkia soittavan yhtyeen Kansasin ensimmäinen hitti ja sen sanoitti Kerry Livgren. Vuonna 1977 kappale nousi #11 paikalle "Billboard pop singles" -listalla.


title: Carry On Wayward Son

text: 7" sinkku on myynyt RIAA:n mukaan kultaa. Tämä versio on paljon lyhempi alkuperäisestä kappaleesta (vain 3:26 min), ja se oli myös bändin ainoa sinkku joka pääsi Ison-Britannian listoille päästen top-60:n.


title: Carry On Wayward Son

text: Tämä kappale on sijoittunut 96. VH1:n 100 parasta hard rock -kappaletta -listalla.


title: Puuhevonen (albumi)

text: Puuhevonen on PMMP:n neljäs albumi, joka ilmestyi 14. marraskuuta 2007.


title: Puuhevonen (albumi)

text: Albumi sisältää PMMP:n versioita tunnetuista lastenlauluista. Kappaleet ovat valinneet yhtyeen laulusolistit Mira Luoti ja Paula Vesala yhdessä tuottajansa Jori Sjöroosin kanssa. Albumin julkaisuhetkellä sekä Luoti että Vesala odottivat esikoislapsiaan.


title: Puuhevonen (albumi)

text: "Puuhevonen" pysyi Suomen virallisella albumilistalla yhteensä 21 viikkoa ja oli korkeimmillaan sijalla #3. Albumilta julkaistiin singlenä kappale "Täti Monika".


title: Arnold Luhaäär

text: Arnold Luhaäär (20. marraskuuta 1905 Mõisaküla – 29. tammikuuta 1965 Tallinna) oli virolainen painonnostaja.


title: Arnold Luhaäär

text: Luhaäär saavutti olympiahopeaa painonnoston raskaassa sarjassa (yli 82,5-kiloiset) Amsterdamissa 1928 yhteistuloksella 360 kiloa. Hänen punnerrustuloksensa oli 100 kiloa, jolla hän hävisi Saksan Josef Straßbergerille 22,5 kiloa. Luhaäärin tempaustulos 110 kiloa ja työntötulos 150 kiloa olivat parempia kuin saksalaisen vastaavat, mutta eroksi jäi 12,5 kiloa yhteistuloksen maailmanennätyksen tehneen saksalaisen hyväksi. Berliinin 1936 olympialaisissa Luhaäär sai pronssia yhteistuloksella 400 kiloa. Hän punnersi 115 kiloa, tempasi 120 kiloa ja työnsi 165 kiloa. Viimeksi mainitussa hän oli kilpailun paras, mutta yhteistuloksissa hän hävisi maailmanennätyksen tehneelle Saksan Josef Mangerille 10 kiloa.


title: Arnold Luhaäär

text: MM-kilpailuissa Luhaäär sai pronssia vuonna 1938 ja EM-kilpailuissa hopeaa 1933. Hän voitti kultaa Spartakiadeissa 1928. Viron mestaruuden hän voitti kahdeksan kertaa painonnostossa ja kerran myös kreikkalais-roomalaisessa painissa.


title: Kalle Väänänen

text: Kaarle Viktor (Kalle Vihtori) Väänänen (22. maaliskuuta 1888 Kuopio – 12. elokuuta 1960 Lahti) oli suomalainen kirjailija ja oppikoulun opettaja.


title: Kalle Väänänen

text: Väänäsen vanhemmat olivat poliisikonstaapeli Kaarlo Vilho Väänänen ja Maria Niskanen. Hän pääsi ylioppilaaksi 1907 ja valmistui filosofian kandidaatiksi ja maisteriksi 1915. Väänänen toimi opettajana Viipurin uudessa yhteiskoulussa 1922–1929, Viipurin tyttölyseossa 1929–1945 ja Lappeenrannan lyseossa 1945–1952. Vuosina 1945−1947 Väänänen oli komennettuna opettajaksi Valtion sisäoppilaitokseen (”Internaatti”) Niinisalon varuskuntaan. Väänänen oli naimisissa Alma Maria Vanamon (ent. Vilander) kanssa vuosina 1912–1945. Avioeron jälkeen hän meni uusiin naimisiin 1948 Kerttu Vainion (ent. Grönlund) kanssa.


title: Kalle Väänänen

text: Väänänen kirjoitti myös nimimerkeillä K. V., Korsukolportööri ja Laulajapoika. Osassa teoksiaan hän käytti savon murretta. Hän laati myös luonnon- ja maantieteellisten kirjojen arvosteluja ja pakinoita sekä suomennoksia.


title: Himalia (mytologia)

text: Himalia oli kreikkalaisessa mytologiassa nymfi, joka asui Rodoksen saarella. Zeus saapui saarelle kukistamaan gigantteja, mutta siellä ollessaan antautui suhteeseen Himalian kanssa. Tämä synnytti hänelle kolme poikaa: Spartaios, Kronios ja Kytos.


title: Himalia

text: Himalia viittaa seuraaviin asioihin:


title: Tauno Lehtihalmes

text: Tauno Untamo Lehtihalmes, vuoteen 1944 saakka Lehtinen, (25. lokakuuta 1916 Helsinki – 18. maaliskuuta 2004 Helsinki) oli suomalainen teatterinjohtaja ja näyttelijä, joka esiintyi muun muassa parissakymmenessä elokuvassa ja televisio-ohjelmassa.


title: Tauno Lehtihalmes

text: Lehtihalmeen vanhemmat olivat ylityönjohtaja Ivar Lehtinen ja Hilja Maria Kivinen. Lehtihalmes suoritti teatteriopintoja vuosina 1932–1936, minkä jälkeen hän toimi muun muassa Kuopion yhteisteatterin johtajana 1953–1965 ja kirjoitti näytelmiä. Hänelle myönnettiin Pro Finlandia -mitali vuonna 1972.


title: Tauno Lehtihalmes

text:
Hän oli naimisissa 1940–1943 Toini Vennolan (k. 1943) ja vuodesta 1945 lähtien Paula Räsäsen kanssa.
Lehtihalmeen tuotantoon kuuluu myös kuunnelmia, lehtiartikkeleita ja suomennoksia, joita on julkaistu muun muassa antologioissa.


title: Philip Absolon

text: Philip Absolon (s. 24. marraskuuta 1960) on brittiläinen taidemaalari. Hänen tuotantonsa edustaa stuckismiksi nimettyä nykytaiteen liikettä.


title: Philip Absolon

text: Absolon syntyi Erithissä, Kentissä. Hän polveutuu viktoriaanisen ajan taiteilijasta John Absolonista. Hän kärsii lukihäiriöstä. Hän opiskeli vuosina 1977–1979 Medway College of Art and Designissa, jossa hän tapasi Billy Childishin ja Bill Lewisin. Absolon jatkoi Epsom College of Artiin, mutta vuonna 1984 hän joutui Slade School of Artin ja vuonna 1987 Royal College of Artin hylkäämäksi.


title: Philip Absolon

text: Absolon on ollut mukana stuckismi-liikkeen toiminnassa sen virallisesta perustamisvuodesta 1999 saakka. Hänen luonteenomaisia töitään ovat "The Cornfield" ja "Job Club".


title: Philip Absolon

text: Absolonin töitä on ollut näytillä muun muassa Liverpoolin biennaalissa 2004. Hän on myös osallistunut stuckistien järjestämiin Turner-palkinnon vastaisiin mielenosoituksiin.


title: Lahja Aalto

text: Lahja Johannes Aalto (myöh. Valakivi) (29. elokuuta 1892 Iitti – 19. syyskuuta 1956 Askola) oli suomalainen jääkärieverstiluutnantti, opettaja ja toimittaja. Aallon vanhemmat olivat piirityönjohtaja Juho Aalto (aik. Hellsten) ja Josefiina Gustafsson. Hänen ensimmäinen puolisonsa oli Anna Katariina Väyrynen (1920–1942). Aalto avioitui toisen kerran Martta Teresia Saarentauksen kanssa vuonna 1943.


title: Lahja Aalto

text: Lahja Johannes Aalto pääsi ylioppilaaksi Iisalmen yhteiskoulusta vuonna 1912 ja liittyi Savolaiseen osakuntaan. Opintojaan hän jatkoi Helsingin yliopiston filosofisen tiedekunnan maanviljelystaloudellisella osastolla vuosina 1912–1915. Hän kävi kadettikoulun vuosina 1919–1920 ja sotakorkeakoulun komentajakurssin vuosina 1924–1926. Suomessa hän oli puolustusvoimien upseeri 1918–1928 ja 1930–1946.


title: Lahja Aalto

text: Aalto liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan jouluaattona vuonna 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamalta paluun jälkeen pataljoonan 2. konekiväärikomppaniaan 10. heinäkuuta 1917, josta käsin hän suoritti samana vuonna Libaussa järjestetyn sotakoulun A-kurssin. Hän osallistui koulutusaikanaan myös suomalaisen sotilaskäsikirjan laatimiseen Saksassa.


title: Lahja Aalto

text: Aalto astui Suomen armeijan palvelukseen Saksassa 11. helmikuuta 1918 vannottuaan ensin sotilasvalan ja allekirjoitettuaan palvelusitoumuksen. Tässä tilaisuudessa hänet ylennettiin luutnantiksi. Hän saapui takaisin Suomeen (Vaasaan) jääkärien pääjoukon mukana 25. helmikuuta 1918. Suomen sisällissotaan hänet komennettiin Valkoiseen armeijaan joukkueenjohtajaksi 4. Jääkärirykmentin 8. jääkäripataljoonan konekiväärikomppaniaan. Hän otti osaa sisällissodan taisteluihin Raudussa ja myöhemmin rajaseudulla.


title: Lahja Aalto

text: Aalto palveli 4. jääkärirykmentin adjutanttina vuoden 1918, jonka jälkeen hän toimi Jääkäripataljoona 3:n konekiväärikomppanian päällikkönä vuodet 1818–1921 (myöhemmin Pohjanmaan jääkäripataljoona) jona aikana hän suoritti kadettikoulun vuosina 1919–1920 ja palveli. Yleisesikunnan henkilöasiaintoimiston päällikkönä hän toimi vuosina 1917–1918. Aalto ylennettiin kapteeniksi vuonna 1919 ja majuriksi vuonna 1924. Karjalan kutsuntapiirin päällikkönä hän toimi vuodet 1930–1932, sekä sotilaspiirin päällikkönä Joensuussa 1932–1933 ja Savonlinnassa 1933–1934.


title: Lahja Aalto

text: Sukunimensä Aallosta Valakiveksi vaihtanut Lahja Johannes toimi talvisodassa everstiluutnanttina Jalkaväkirykmentti 68:n II pataljoonan komentajana. Välirauhan aikana hän oli Helsingin suojeluskuntapiirin esikunnan tehtävissä. Jatkosodan aikana hän toimi jalkaväen koulutuskeskuksissa, muun muassa Jalkaväenkoulutuskeskus 5:ssä.


title: Lahja Aalto

text: Sotien jälkeen Valakivi toimi Tuusulan sotilaspiirin esikunnassa huoltoupseerina. Hän jäi puolustusvoimista eläkkeelle vuonna 1946. Evp. jääkärieverstiluutnanttina hän keskittyi kirjailijan uralle, jonka jälkeen hän siirtyi opettajaksi Merikarvian yhteiskouluun vuosiksi 1948–1953. Opettaja toimen ohella hän toimi päätoimittajana Merikarvian kunnallislehdessä vuosina 1949–1953.


title: Edwin Austin Abbey

text: Edwin Austin Abbey (1. huhtikuuta 1852 – 1. elokuuta 1911) oli yhdysvaltalainen taidemaalari ja piirtäjä. Hän on maalannut Shakespeareen ja viktoriaanisiin aiheisiin liittyviä teoksia; tunnetuin teos "The Quest of the Holy Grail" (1890–1901) on esillä Bostonin kaupunginkirjastossa.


title: Edwin Austin Abbey

text: Abbey syntyi Philadelphiassa Pennsylvaniassa ja opiskeli Pennsylvanian taideakatemiassa. Hän teki uransa varhaisessa vaiheissa töitä muun muassa Harper's Weekly ja Scribner's Magazine -lehdille. Hän muutti vuonna 1878 Englantiin, jossa hänet valittiin 1898 Royal Academyn täysjäseneksi.


title: Edwin Austin Abbey

text: Abbey kieltäytyi vuonna 1907 ritarinarvosta voidakseen säilyttääkseen Yhdysvaltain kansalaisuuden. Hän teki viimeisinä vuosinaan töitä osavaltion vastavalmistuneeseen hallintorakennukseen Pennsylvania State Capitoliin, mutta ura jäi pahoin kesken taiteilijan sairastuttua vakavasti ja kuoltua vuonna 1911. Vuonna 1937 Yalen yliopisto hankki huomattavan kokoelman hänen teoksiaan.


title: Nikolai Abraham Abildgaard

text: Nikolai Abraham Abildgaard (11. syyskuuta 1743 – 4. kesäkuuta 1809) oli tanskalainen taidemaalari. Hän syntyi Kööpenhaminassa toisen huomattavan taiteilijan, Søren Abildgaardin, ja Anne Margrethe Bastholmin pojaksi.


title: Nikolai Abraham Abildgaard

text: Abildgaard pääsi opiskelemaan Tanskan kuninkaalliseen taideakatemiaan Johan Edvard Mandelbergin ja Johannes Wiedeweltin johdolla. Hän jatkoi opintojaan Roomassa, jossa hän asui vuosina 1772–1777.


title: Nikolai Abraham Abildgaard

text: Abildgaardista tuli akatemian professori vuonna 1778. Hän meni 23. maaliskuuta 1781 naimisiin Anna Maria Oxholmin kanssa ja toimi vuosina 1789–1791 akatemian johtajana. Hän pääsi kyseiseen virkaan jälleen vuonna 1801.


title: Nikolai Abraham Abildgaard

text: 65-vuotiaana kuollut Abildgaard on haudattu Assistensin hautausmaalle.


title: Sundanlatimeria

text: Sundanlatimeria ("Latimeria menadoensis") on harvinainen syvänmeren varsieväkala.


title: Sundanlatimeria

text:
Laji löydettiin vuonna 1997, kun meribiologi Mark Erdmann havaitsi Indonesiassa Sulawesin saarella lomaillessaan paikallisella torilla myynnissä latimerian, vaikka aiemmin löydetty "Latimeria chalumnae" elää 6 000 kilometrin päässä läntisellä Intian valtamerellä. Paikalliset tuntevat kalan nimellä "raja laut" ’meren kuningas’.
Sundanlatimeria on väriltään ruskea ja kasvaa noin 140 cm pitkäksi. Se viihtyy kalliorantojen läheisyydessä 150–200 metrin syvyydessä, 17–20 °C:n lämpöisessä merivedessä.


title: Sundanlatimeria

text: Sundanlatimeria on petokala, joka syö melko pieniä kaloja. Sen populaation koosta ei ole tarkkaa tietoa.


title: Kuokkanen

text: Kuokkanen on suomalainen sukunimi, joka on muun muassa seuraavilla henkilöillä:


title: Oswald Achenbach

text: Oswald Achenbach (2. helmikuuta 1827 Düsseldorf – 1. helmikuuta 1905 Düsseldorf) oli saksalainen taidemaalari. Andreas Achenbach oli hänen vanhempi veljensä.


title: Oswald Achenbach

text: Achenbach opetti Düsseldorfin akatemiassa ja tuli itse tunnetuksi varsinkin maisemamaalauksillaan. Vuodesta 1863 alkaen hän toimi akatemian maisemaalauksen professorina.


title: Oswald Achenbach

text: Achenbach meni 3. toukokuuta 1851 naimisiin Julie Arnzin kanssa. Pariskunnalle syntyi vuosina 1852–1857 neljä tytärtä ja vuonna 1861 yksi poika.


title: Oswald Achenbach

text: Achenbach kuoli Düsseldorfissa 78-vuotispäivänsä aattona.


title: Tanssiteatteri Minimi

text: Tanssiteatteri Minimi on kuopiolainen vuonna 1991 perustettu kiertävä ammattiteatteri, joka liikkuu niin teatterin kuin tanssinkin alueella. Teatterin tunnetuimpia esityksiä ovat katuteatteriesitys "Aitoa ilonpitoa" ja tanssiesitys "Absolut Finland", joka pureutuu Suomen eksoottisuuksiin. Teatterilla on kuusihenkinen vakituinen henkilökunta, ja sen tukikohta on Kuopiossa Sotkun talossa. Minimi harjoittaa myös tanssin ja luovan ilmaisun opetustoimintaa kouluille ja yrityksille.


title: Tanssiteatteri Minimi

text: Tanssiteatteri Minimi muodostettiin 1980-luvun lopulla, perustajina Tommi Huovinen, Paula Tuovinen, Monna Korhonen ja Jari Fyhr.


title: Tanssiteatteri Minimi

text: Huovisen yhteistyö entisen Minimin tuotantojohtajan Anja Lappi-Hautamäen sekä Johanna Keinäsen ja Liisa Ruuskasen kanssa alkoi vuonna 1990. Seuraavana vuonna he perustivat vakinaisesti toimivan ryhmän (nykymuotoisen Minimin synty), johon kuului myös valosuunnittelija Juha Westman.


title: Tanssiteatteri Minimi

text: Minimi toimi vuoteen 1997 asti Joroisissa, josta se siirtyi Kuopioon.


title: Tanssiteatteri Minimi

text: Vuodesta 2009 Minimin teatterinjohtajana on toiminut tanssitaiteilija Antti Lahti. Lahti aloitti Minimissä tanssijana 2003, ja Lahti on toiminut Minimin taiteellisena johtajana vuodesta 2006 lähtien.


title: Tanssiteatteri Minimi

text: Joka tuotantoon kiinnitetään työryhmä. Teatterille on ominaista huumorin käyttö.


title: Tanssiteatteri Minimi

text: Eräs erikoisimmista Minimin produktioista oli keväällä 2007 Jätekukon kanssa yhteistyössä tehty reggaefantasia "Lastenesitys Jätekukko", joka keskittyi tematiikaltaan kierrätykseen ja välittämiseen ja oli luonteeltaan vahvasti valistuksellinen. Se esitettiin Jätekukon sponsoroimana kymmenelle kuopiolaiselle ja kymmenelle muualla Jätekukon toimialueella sijaitsevalle koululle. Lastenesitys Jätekukon esityksiä on sittemmin jatkettu vuonna 2009.


title: Tanssiteatteri Minimi

text: Elinkaarensa aikana Minimi on joutunut keksimään monenlaisia uusia rahoituslähteitä, mistä edellinen tuotanto on myös osoitus.


title: Nokkamedaka

text: Nokkamedaka ("Adrianichthys kruyti") on äärimmäisen uhanalainen, mahdollisesti sukupuuttoon kuollut nokkakalalaji. Se on endeeminen laji Indonesian Posojärvessä.


title: Nokkamedaka

text: Kala on yleensä 10–15 cm pitkä, ja sillä on omituinen sorsan nokkaa muistuttava yläleuka.


title: Gaudenz Ambühl

text: Gaudenz Ambühl (s. 11. toukokuuta 1954) on sveitsiläinen hiihtäjä. Hän sijoittui vuoden 1978 Lahden maailmanmestaruuskisoissa 15 kilometrin matkalla 25:nneksi. Samojen kisojen 4×10 km viestissä hän kuului Sveitsin joukkueeseen, joka sijoittui viidenneksi. Lake Placidin olympialaisissa 1980 hän sijoittui 30 kilometrin kilpailussa 24:nneksi, keskeytti 50 kilometrin kilpailun ja oli mukana seitsemänneksi sijoittuneessa viestijoukkueessa.


title: Norman Lamont

text: Norman Stewart Hughson Lamont, Lerwickin paroni Lamont PC (s. 8. toukokuuta 1942) on brittiläinen konservatiivisen puolueen poliitikko. Hän on alun perin kotoisin Skotlannin Shetlandinsaarilta.


title: Norman Lamont

text: Lamont istui parlamentin jäsenenä Kingston upon Thamesin vaalipiiristä vuosina 1972–1997 ja toimi maansa valtiovarainministerinä vuosina 1990–1993. Lamontin kaudelle sattui ns. Musta keskiviikko, 16. syyskuuta 1992, jolloin punta pakotettiin pois Euroopan valuuttakurssimekanismista (ERM), ja joka tuli maksamaan Britannialle 3,3 miljardia puntaa.


title: Norman Lamont

text: Hän sai vuonna 1998 elinikäisen päärin arvon. Lamont on osallistunut Bilderberg-kokouksiin.


title: Lamborghini Reventón

text:
Lamborghini Reventón [ɾeben'ton] on vuoden 2007 Frankfurtin autonäyttelyssä paljastettu superauto.
Valmistajan lehdistötiedotteen mukaan autoja valmistettaisiin vain 20 kappaletta, mutta myöhemmin on kerrottu, että kokonaisvalmistusmäärä olisi sata autoa.


title: Lamborghini Reventón

text: 6.5 litran V12-moottori tuo 15 kilowattia (20 hevosvoimaa) lisätehoa verrattuna Murciélago Lp640:een, jolloin teho nousee lähes 490 kilowattiin (660 hevosvoimaa). Auton tekniikka perustuu Murciélago Lp640:neen. Se kiihtyy sataan kilometriin tunnissa samassa ajassa kuin Murciélago LP640 eli 3.4 sekunnissa.


title: Lamborghini Reventón

text: Reventónin ajovaloissa on käytetty Bi-Xenon-lamppuja ja LEDejä.


title: Lamborghini Reventón

text: Lamborghinin tapaan nimi on peräisin taisteluhärästä. Se tarkoittaa härkää, joka tappoi vuonna 1943 kuuluisan härkätaistelijan Felix Guzmanin.


title: Howard Baker

text: Howard Henry Baker, Jr. (15. marraskuuta 1925 Huntsville, Tennessee – 26. kesäkuuta 2014 Huntsville, Tennessee) oli yhdysvaltalainen republikaanisen puolueen poliitikko.


title: Howard Baker

text: Valmistuttuaan The McCallie Schoolista Chattanoogassa Baker opiskeli Tulanen yliopistossa New Orleansissa ja palveli vuosina 1943–1946 Yhdysvaltain laivastossa. Hän valmistui Tennesseen yliopistosta vuonna 1949 ja aloitti työnsä lakimiehenä.


title: Howard Baker

text: Bakerin isä Howard Sr. oli Yhdysvaltain edustajainhuoneessa vuosina 1951–1964. Nuorempi Baker valittiin Yhdysvaltain senaattoriksi Tennesseestä vuosiksi 1967–1985 ja oli senaatin enemmistöjohtajana vuosina 1981–1985. Hän oli myöhemmin Valkoisen talon henkilökunnan johtaja (1987–1988) ja Yhdysvaltain Japanin-suurlähettiläs (2001–2005).


title: Howard Baker

text: Baker oli vuonna 1980 ehdolla presidentiksi, mutta putosi kilvan varhaisessa vaiheessa. Hänelle myönnettiin vuonna 1984 Presidential Medal of Freedom. Hänen puolisonsa oli Nancy Kassebaum Baker.


title: Stéphanos II Ghattas

text: Stéphanos II Ghattas (16. tammikuuta 1920 – 20. tammikuuta 2009) oli egyptiläinen kirkonmies. Hän oli Aleksandrian koptilaiskatolinen emerituspatriarkka, josta tehtiin kardinaali 21. helmikuuta 2001.


title: Stéphanos II Ghattas

text: Ghattas sai pappisvihkimyksensä Roomassa 25. maaliskuuta 1944 ja liittyi samana vuonna lasaristeihin. Hänet korvasi patriarkkana Antonios Naguib vuonna 2006.


title: Stéphanos II Ghattas

text: Ghattas ei voinut osallistua uuden paavin valintaan vuonna 2005, koska oli ennättänyt täyttää 80 jo viisi vuotta aiemmin.


title: Turkoosi (väri)

text: Turkoosi eli turkoosinsininen on sinivihreä väri. Sen nimi on peräisin samannimiseltä korukiveltä ja on johdettu ranskan kielen sanaparista "pierre turquoise", "turkkilainen kivi", sillä turkoosia tuotiin aikoinaan Turkista.


title: Turkoosi (väri)

text: Painotyössä käytettävää turkoosinsinistä kutsutaan nimellä "syaani". Turkoosi kuvailee myös merensinistä väriä joillakin alueilla.


title: Georgia O’Keeffe

text: Georgia Totto O’Keeffe (15. marraskuuta 1887 – 6. maaliskuuta 1986) oli yhdysvaltalainen taidemaalari. Hänet tunnetaan suurikokoisista maalauksistaan, jotka esittävät usein luonnonmuotoja kuten kukkia ja luita, New Yorkin pilvenpiirtäjiä ja New Mexicon maisemia.


title: Georgia O’Keeffe

text: Georgia O’Keeffe syntyi Wisconsinissa ja opiskeli muun muassa Art Students League of New Yorkissa. New Mexico oli O’Keeffelle rakasta seutua yli puolen vuosisadan ajan, ja hän muutti sinne vakituisesti vuonna 1949. Hänen maineensa kasvoi 1940-luvulla nopeasti, ja yksityisnäyttelyitä pidettiin Art Institute of Chicagossa 1943 ja Museum of Modern Artissa 1946.


title: Georgia O’Keeffe

text: O’Keeffe oli naimisissa valokuvaaja ja impressario Alfred Stieglitzin kanssa vuodesta 1924 tämän kuolemaan 1946 asti. Stieglitz oli 24 vuotta vanhempi kuin O’Keeffe, ja hän toimi määrätietoisesti edistääkseen vaimonsa taideuraa. O’Keeffelle myönnettiin Presidential Medal of Freedom ja vuonna 1985 National Medal of Arts.


title: Georgia O’Keeffe

text: O’Keeffestä tuli vuonna 1962 Yhdysvaltain taide- ja kirjallisuusakatemian jäsen. Vanhemmiten hänen näkönsä rappeutui, ja näin maalaaminen vaikeutui huomattavasti. Hän kuoli 98-vuotiaana Santa Fessä ja sai toivomuksensa mukaisesti polttohautauksen. Ikääntyneen taiteilijan henkilökohtainen avustaja Juan Hamilton levitti hänen tuhkansa tuuleen.


title: Georgia O’Keeffe

text: Suomessa modernistin taideteoksia nähtiin ensimmäisen kerran Taidemuseo Tennispalatsissa vuonna 2012.


title: Georgia O’Keeffe

text: Vuonna 2009 ilmestyi Bob Balabanin ohjaama tv-elokuva "Georgia O'Keeffe". Nimiroolissa on Joan Allen ja Jeremy Irons esittää Alfred Stieglitziä.


title: Georgia O’Keeffe

text: Vaikka O’Keeffen teoksiin kuuluu paljon enemmän muita luontoaiheita kuin kukkia, on hän suurista kukkamaalauksistaan tunnetuin. Jo 1920-luvun alkupuolelta lähtien töihin on muiden toimesta liitetty freudilainen väite teosten seksuaalisesta sävystä, että näennäisesti kukkia esittävissä teoksissa kuvataan itse asiassa naisen genitaalien eri osia. Väitteen laittoi liikkeelle Alfred Stieglitz jo vuonna 1919. O’Keeffe itse kielsi kuuden vuosikymmenen ajan voimallisesti, että hänen maalauksensa olisivat olleet millään tavoin seksuaalisia.


title: Georgia O’Keeffe

text: Miehisessä ja taidetta tekeviin naisiin konservatiivisesti suhtautuvassa 1900-luvun taidemaailmassa ajatus seksuaalisista kukista otettiin mieluusti vastaan, ja tämä tulkinta hyväksyttiin laajalti, taiteilijan vastaväitteistä huolimatta. Taiteilijan työt jatkuvasti ikään kuin kutistettiin kysymykseen "kukka vai vagina?", eikä teoksia juuri haluttu tarkastella muilla tavoilla. 1970-luvulla feministit yrittivät omia O’Keeffen kukkateokset osaksi feminististä kuvastoa. O’Keeffe itse ei kuitenkaan suostunut yhteistyöhön heidän kanssaan millään tavoin.


title: Georgia O’Keeffe

text: Tate Modern järjesti 2016 O’Keeffen teoksista laajan retrospektiivisen näyttelyn. Näyttelyn yksi suurimpia tavoitteita oli tuoda monipuolisesti esille taiteilijan tuotantoa ja esitellä sen eri puolia – ja samalla pyrkiä eroon taiteilijaa vuosikymmenet vainonneesta, vanhentuneesta genitaalikeskeisestä näkemyksestä. Tate Modernin näyttelyiden johtaja Achim Borchardt-Humen mukaan O’Keeffe-näyttelyn järjestäminen oli museolle tärkeää myös siksi, että se lisää tietoisuutta naisten panoksesta 1900-luvun taiteeseen. Naisten osuus uhkaa yhä jäädä miesten varjoon. O’Keeffe piti itseään aina ensisijaisesti tärkeänä taiteilijana, ei vain tärkeänä naistaitelijana.


title: Georgia O’Keeffe

text: Vuonna 1932 Georgia O’Keeffe maalasi ikonisen taulun nimeltä "Jimson Weed/White Flower No. 1". Taulu esittää hulluruohon ("Datura stramonium", ) kukkaa. Taulu on kooltaan 121,9 × 101,6 cm. Tuo taulu myytiin vuonna 2014 huutokaupassa 44,4 miljoonan dollarin hintaan, ja siitä tuli kallein koskaan siihen mennessä huutokaupattu naispuolisen maalarin taulu. Sen osti kokoelmiinsa Crystal Bridges Museum of American Art, joka sijaitsee Arkansasissa Yhdysvalloissa. Vuonna 2016 taulu oli esillä Tate Modern -museossa, ensimmäistä kertaa Euroopassa sitten taulun huutokauppaamisen.


title: Georgia O’Keeffe

text: Hulluruohon kukkia kasvoi lähellä O’Keeffen kotia. Taiteilijaa viehätti kukan ulkonäkö ja tuoksu. Hän itse kommentoi hulluruohotaulujaan esimerkiksi sanomalla, että ""Useimmat kaupunkilaiset kiirehtivät ympäriinsä, eikä heillä ole aikaa katsella kukkaa. Haluan että he näkevät sen halusivatpa tai eivät.""


title: Georgia O’Keeffe

text: Toinen hulluruoho-aiheinen taulu tilattiin O’Keeffeltä vuonna 1936. Sekin on nimeltään "Jimson Weed", mutta alkuperäinen nimi oli "Miracle Flower". Tämä taulu on kookkain O’Keeffen maalauksista, 177,8 × 212,1 cm. Siinä on kuvattuna neljä hulluruohon kukkaa: yksi nuppu ja kolme avointa kukkasta. Taulun tilasi kosmetiikkayritys Elizabeth Arden. Vuonna 1971 taulu siirtyi Eli Lilly and Companylle. Eli Lilly puolestaan lahjoitti taulun 1997 IMA:lle eli Indianapolis Museum of Art -museolle.


title: George Carey

text: George Leonard Carey, Cliftonin paroni Carey PC (s. 13. marraskuuta 1935) on brittiläinen anglikaanipappi, joka toimi Canterburyn arkkipiispana vuosina 1991–2002.


title: George Carey

text: Carey syntyi Lontoon East Endissä, koki uskonnollisen herätyksen 17-vuotiaana ja lähti lukemaan papiksi. Hän toimi Bristolin Trinity Collegen johtajana vuosina 1982–1987 ja sen jälkeen Bathin ja Wellsin piispana vuoteen 1991.


title: George Carey

text: Carey toimi Canterburyn arkkipiispan virassa melko tarkalleen yhdentoista ja puolen vuoden ajan. Hän jäi eläkkeelle 31. lokakuuta 2002 ja sai elinikäisen päärinarvon. Häneltä on ilmestynyt muistelmateos "Know the Truth: A Memoir".


title: John Sentamu

text: John Tucker Mugabi Santemu (s. 10. kesäkuuta 1949) on nykyinen Yorkin arkkipiispa. Hän on siten Englannin kirkon toiseksi ylin johtaja Canterburyn arkkipiispan jälkeen.


title: John Sentamu

text: Santemu syntyi Ugandassa ja valmistui lakimieheksi Makereren yliopistosta. Hän pakeni Idi Aminin diktatuuria Britanniaan vuonna 1974. Uudessa kotimaassaan hän opiskeli teologiaa Cambridgen yliopistolla ja sai pappisvihkimyksensä vuonna 1979.


title: John Sentamu

text: Santemu toimi Birminghamin piispana vuosina 2002–2005. Hänet nimitettiin Yorkin arkkipiispan virkaan David Hopen seuraajaksi vuonna 2005.


title: Iatrokemia

text: Iatrokemia on erityisesti lääkaineita ja lääketiedettä käsitellyt kehittyneempi alkemian haara, joka sai alkunsa 1500-luvun alussa. Sen keskeinen vaikuttaja oli Paracelsus (1493–1541). Hänen mukaansa alkemian tuli käsitellä kaikkia prosesseja, joissa aine muuttaa muotoaan – ei siis pelkästään metallin transmutaatioita. Paracelsuksen työt alkoivat ilmestyä kirjoina vasta kymmeniä vuosia hänen kuolemansa jälkeen. Ne innoittivat myös muita iatrokemian pariin ja tuottamaan sitä käsittelevää kirjallisuutta. Iatrokemian ansiona voidaan pitää kemian tuloa osaksi Eurooppalaisen lääketieteen opetusta. Iatrokemia nosti kemian akateemista arvostusta.


title: Iatrokemia

text: Muita merkittäviä iatrokemistejä olivat.,


title: Iatrokemia

text:
Georgius Agricola (tunnettiin myös Georg Bauerina) (24. maaliskuuta, 1494 – 21. marraskuuta, 1555)
Vanoccio Biringuccio (1480–1539)
Lazarus Erckerin (?)–(1593)
Jan Baptist van Helmont (12. tammikuuta 1579 Bryssel – 30. joulukuuta 1644 Vilvorde)


title: Kamil Kosowski

text: Kamil Kosowski (s. 30. elokuuta 1977) on puolalainen jalkapalloilija, joka pelasi pitkään Puolan maajoukkueessakin. Pelipaikaltaan hän oli keskikenttäpelaaja. Hän on 186 cm pitkä ja painoi 78 kg.


title: Kamil Kosowski

text: Kosowski oli pelaamassa Wisła Krakovan joukkueessa UEFA Cupissa 2002–2003, jolloin taival jäi alkukierroksille. Maajoukkueeseen Kosowski kuului vuosina 2001–2009. Hän pelasi A-maajoukkueessa 52 ottelua ja teki neljä maalia. Kosowski oli mukana muun muassa MM-turnauksessa 2006, joissa hän pääsi vaihtopelaajana kentälle yhdessä ottelussa.


title: Alphaeus Philemon Cole

text: Alphaeus Philemon Cole (12. heinäkuuta 1876 – 25. marraskuuta 1988) oli yhdysvaltalainen kuvataiteilija. Hän syntyi New Jerseyssä ja tuli uransa aikana tunnetuksi varsinkin muotokuvillaan.


title: Alphaeus Philemon Cole

text: Cole opiskeli Pariisissa. Hänen teoksiaan on nähtävillä julkisesti muun muassa Lontoon National Portrait Galleryssä ja Brooklyn Museumissa. Hänet valittiin National Academy of Designiin vuonna 1930.


title: Alphaeus Philemon Cole

text: Colen isä oli kaivertaja Timothy Cole. Hän meni vuonna 1901 naimisiin kuvanveistäjä Margaret Ward Wamsleyn kanssa. Puolison kuoltua vuonna 1961 mies meni uusiin naimisiin laulaja Anita Rio Higginsin (k. 1973) kanssa.


title: Alphaeus Philemon Cole

text: Colesta tuli 5. tammikuuta 1987 maailman vanhin tunnettu elossa oleva mies; hän saavutti todistettavasti huiman 112 vuoden iän. Yli 110-vuotiaiksi eläneitä henkilöitä, jotka tunnetaan myös muista ansioistaan kuin korkeasta iästään, on äärimmäisen vähän. Muita ovat matemaatikko Leopold Vietoris, maastohiihtäjä Herman Smith-Johannsen ja kielitieteilijä Zhou Youguang.


title: The Golden Greats

text: The Golden Greats on Sweetin kokoelma-albumi vuodelta 1977. Sen julkaisi lokakuussa 1977 levy-yhtiö RCA.


title: The Golden Greats

text: Levyn kappaleet ovat singlejulkaisuja, jotka ilmestyivät vuosina 1973–1977. Levyn A-puoli sisältää säveltäjäparin Nicky Chinnin ja Mike Chapmanin sävellyksiä ja B-puoli yhtyeen itse kirjoittamia kappaleita.


title: The Golden Greats

text:
A-puoli
Kirjoittaneet Nicky Chinn/Mike Chapman. Kappaleet 1–4 tuottanut Phil Wainman. Kappaleet 5 & 6 tuottanut Nicky Chinn/Mike Chapman.


title: The Golden Greats

text: B-puoli


title: The Golden Greats

text: Kirjoittanut ja tuottanut Sweet


title: Kun joulu on (albumi)

text: Kun joulu on on suomalaisen laulaja Pepe Willbergin joululevy vuodelta 1986. Järjestyksessään se on Willbergin neljäs studioalbumi.


title: Kun joulu on (albumi)

text:
Albumi julkaistiin alun perin vain C-kasettina, mutta vuonna 2004 Poptori julkaisi sen CD-formaatissa.
Kaikki sovitukset Pepe Willberg.


title: Paul Badura-Skoda

text: Paul Badura-Skoda (s. 6. lokakuuta 1927) on itävaltalainen pianisti.


title: Paul Badura-Skoda

text: Badura-Skoda syntyi Wienissä ja opiskeli Wienin konservatoriossa. Vuonna 1947 hän voitti ensipalkinnon itävaltalaisessa musiikkikilpailussa ja herätti pian Herbert von Karajanin ja Wilhelm Furtwänglerin mielenkiinnon. Hän nousi kansainväliseen maineeseen 1950-luvulla.


title: Paul Badura-Skoda

text: Badura-Skoda on uransa aikana julkaissut kaikkiaan satoja levytyksiä, joiden joukkoon lukeutuvat Mozartin, Beethovenin ja Schubertin sonaatit.


title: Yvonne Loriod

text: Yvonne Loriod [lor'jo] (20. tammikuuta 1924 Houilles, Île-de-France, Ranska – 17. toukokuuta 2010 Saint-Denis, Île-de-France, Ranska) oli ranskalainen pianisti. Hän oli Olivier Messiaenin toinen vaimo, ja häntä pidetään eräänä keskeisistä Messiaenin teosten tulkitsijoista.


title: Yvonne Loriod

text: Loriod syntyi Houillesissa ja opiskeli Pariisin konservatoriossa. Hän alkoi kantaesittää Messiaenin pianoteoksia jo 1940-luvulla.


title: Yvonne Loriod

text: Loriod’n sisar oli ondes Martenot’n soittaja Jeanne Loriod.


title: Meni hermot

text: 20 suosikkia – Meni hermot on vuonna 1999 julkaistu Firstin kokoelmalevy.


Yleisurheilun maailmanmestaruuskilpailut 2013 järjestettiin 10.–18. elokuuta 2013 Venäjän pääkaupungissa Moskovassa. Kisat olivat järjestyksessä 14. ulkoradan MM-kilpailut ja kisa-areenana toimi Lužniki.


title: Yleisurheilun maailmanmestaruuskilpailut 2013

text: Isäntämaa


title: Jeanne Loriod

text: Jeanne Loriod (13. heinäkuuta 1928 – 3. elokuuta 2001) oli ranskalainen sähkösoittaja. Hän oli ondes Martenot'n tunnetuin taitaja ja yksi harvoista sitä päätyökseen soittaneista muusikoista.


title: Jeanne Loriod

text: Loriod syntyi Houillesissa, Pariisissa. Hänen sisarensa, pianisti Yvonne Loriod oli säveltäjä Olivier Messiaenin toinen vaimo. Yvonnen tavoin Jeanne tulkitsi runsaasti Messiaenin tuotantoa – tunnettuja ondes Martenot'lle kirjoittaneita säveltäjiä on varsin vähän.


title: Jeanne Loriod

text: Loriod esitti ja levytti useampaan otteeseen Messiaenin "Turangalîla-sinfonian". Sekä pianolla että ondes Martenot'lla on kyseisessä teoksessa huomattavat osuudet.


title: Jeanne Loriod

text: Vuonna 1988 Loriod'lta ilmestyi ondes Martenotia käsittelevä kirja "Technique de l’onde electronique type martenot". Hieman ennen äkillistä kuolemaansa 73-vuotiaana hänellä oli ollut haavenaan päästä esiintymään Radioheadin kanssa.


title: How to Rule the World in 12 EZ Lessons

text: How to Rule the World in 12 EZ Lessons on Sara Nunesin esikoisalbumi. Albumilta julkaistiin ensimmäisenä singlenä hitti "Simon Can't Sing", joka tuli tunnetuksi Yhdysvaltoja myöten. Albumi julkaistiin kuitenkin vain Suomessa, jossa se menestyi vain kohtuullisesti (Paras sijoitus albumilistalla oli #32). Myöhemmin albumilta julkaistiin singlet "Bleed", sekä "Dumb Bitch" jotka eivät saaneet edeltäjänsä saamaa radiosoittoa.


title: How to Rule the World in 12 EZ Lessons

text: Vuonna 2007 Nunes lähti promoamaan albumiaan Yhdysvaltoihin, jossa albumi julkaistiin 27. elokuuta 2007.


title: Edward Lorenz

text: Edward Norton Lorenz (23. toukokuuta 1917 – 16. huhtikuuta 2008) oli yhdysvaltalainen matemaatikko ja meteorologi. Hän kuului kaaosteorian varhaisiin pioneereihin joka esitteli vuonna 1961 perhosvaikutuksen.


title: Edward Lorenz

text: Lorenz syntyi West Hartfordissa, Connecticutissa, ja valmistui Massachusetts Institute of Technologystä. Hän työskenteli MIT:ssä yli 40 vuotta vuodesta 1948 alkaen, professorina vuodesta 1962 ja siirtyi emeritusprofessoriksi vuonna 1987. Lorenzin yhtälöt saivat nimensä häneltä.


title: Edward Lorenz

text: Lorenz oli Yhdysvaltain kansallisen tiedeakatemian jäsen vuodesta 1975 lähtien. Hänen saamistaan lukuisista palkinnoista tunnetuimpia ovat Crafoord-palkinto (1983) ja Kioto-palkinto (1991).


title: Yksi ruusu

text: Yksi ruusu on suomalaisen laulaja Pepe Willbergin viides studioalbumi. Se julkaistiin vuonna 1986.


title: Yksi ruusu

text: Albumi julkaistiin C-kasettina.


title: Annina (albumi)

text: 20 suosikkia – Annina on vuonna 1998 julkaistu Jorma Hynnisen kokoelmalevy.


title: Theodore Hesburgh

text: Theodore Martin Hesburgh (25. toukokuuta 1917 Syracuse, New York – 26. helmikuuta 2015 Notre Dame, Indiana) oli yhdysvaltalainen katolinen pappi, joka toimi Notre Damen yliopiston johtajana vuosina 1952–1987.


title: Theodore Hesburgh

text: Hesburgh syntyi Syracusessa ja lähti opiskelemaan Roomaan, mutta joutui palaamaan toisen maailmansodan puhjettua. Hän valmistui Yhdysvaltain katolisesta yliopistosta. Hänellä oli lukuisia kunniatohtorinarvoja, Presidentillinen vapaudenmitali (1964) ja Kongressin kultamitali (1999).


title: Theodore Hesburgh

text: Hesburgh istui Yhdysvaltain ihmisoikeuskomissiossa vuosina 1957–1972, puhemiehenä vuodesta 1969. Nykyisin hänen mukaansa on nimetty paitsi Notre Damen yliopiston kirjasto, myös vuonna 1993 perustettu Hesburgh-palkinto.


title: Theodore Hesburgh

text: Hesburgh kuoli 97-vuotiaana Notre Damen yliopiston kampuksella 26. helmikuuta 2015.


title: Kari Kalto

text: Kari Kalto (s. 7. heinäkuuta 1978 Espoo) on suomalainen pelaajauransa lopettanut jääkiekkoilija. Nykyään Kalto valmentaa HIFK:n A-nuoria.


title: Kari Kalto

text: Kalton kasvattajaseura oli Jokerit, mutta hän pelasi ensimmäisen SM-liigaottelunsa HIFK:n paidassa kaudella 1995–1996. Kalto pelasi kauden aikana HIFK:n paidassa viisi ottelua ilman tehopisteitä. Samalla kaudella Kalto pelasi myös HIFK:ssa A- ja B-nuorten SM-liigassa 42 ottelua. Niissä hän saalisti 28 maalia ja 50 pistettä. Kalto pelasi myös yhden ottelun I-divisioonassa pelaavan PiTan paidassa. Seuraava kausi kului samalla tavalla, HIFK:ssa vain kaksi ottelua ilman tehoja. Kaudella 1997-98 Kalto pääsi jo HIFK:n vakituiseen kokoonpanoon ja oli voittamassa joukkueelle Suomen-mestaruutta. Kaudella 1998-99 Kalto pelasi HIFK:ssa jo 54 ottelua ja teki 9 maalia ja 16 pistettä. HIFK oli lopulta toinen TPS:n voittaessa mestaruuden 3–1.


title: Kari Kalto

text: Kaudeksi 2000–2001 Kalto siirtyi Bluesin paitaan. Bluesissa Kalto pelasi seitsemän kautta. Hän joutui jättämään kauden 2007–2008 kesken olkapäävammojen takia. Kalton olkapää leikattiin kahdesti, mutta hän ei kuitenkaan pystynyt enää jatkamaan uraansa.


title: Kari Kalto

text: Kalto edusti Suomea kaksi kertaa junioreiden arvoturnauksessa. Hän oli voittamassa EM-hopeaa 18-vuotiaiden EM-kisoissa 1996 ja MM-kultaa nuorten MM-kilpailuissa 1998.


title: Kari Kalto

text: Miesten maajoukkueessa Kalto pelasi muutamia otteluita.


title: Kari Kalto

text:
yk= yhden kauden
Ennätyspisteiden kehitys SM-Liigassa


title: Vesa Anttila

text: Vesa Antti Kalervo Anttila (s. 1963) on suomalainen muusikko. Hän on työskennellyt muun muassa sessiomuusikkona ja soittanut Agents-yhtyeen albumeilla olematta kuitenkaan yhtyeen virallinen jäsen. Anttila on soittanut myös The Swinghufvudsissa, Mambassa ja Nylon Beatissa.


title: Vesa Anttila

text: Anttila on ollut vuodesta 2005 naimisissa Nylon Beatin toisen laulajan Erin Anttilan kanssa. Heillä on vuosina 2013 ja 2015 syntyneet lapset.


title: Agnes Giebel

text: Agnes Giebel (10. elokuuta 1921 Heerlen, Alankomaat – 24. huhtikuuta 2017 Köln, Saksa) oli alankomaalainen sopraano. Hänellä oli saksalaiset sukujuuret ja hän opiskeli Essenin Folkwangschulessa Hilde Wesselmannin johdolla.


title: Agnes Giebel

text: Giebel teki ensimmäiset julkiset esiintymisensä vuonna 1947 tulkitsemalla Bachia.


title: Agnes Giebel

text: Giebelin uran erityispiirre oli se, ettei hän koskaan esiintynyt oopperassa. Myöhemmällä urallaan hän ansioitui nykytaidemusiikin tulkitsijana: hänen esittämiensä säveltäjien joukkoon lukeutuivat Arnold Schönberg, Alban Berg, Paul Hindemith ja Hans Werner Henze.


title: Hemmo Airamo

text: Juho Hemming "Hemmo" Airamo (22. elokuuta 1893 Lieto – 24. syyskuuta 1963 Turku) oli suomalainen koomikko, näyttelijä ja teatteriohjaaja.


title: Hemmo Airamo

text: Airamon teatteriura alkoi Turun teattereista. Hän työskenteli iltanäyttelijänä Turun Työväen Teatterissa 1916-1919 ja näyttelijänä Turun Teatterissa 1919-1946. Hän esitti luonneroolinaan muun muassa professori Wenanderia. Hän oli turkulaisen teatterin pioneeri, mutta häntä ei ole nähty paljoakaan elokuvassa. Hänen ensimmäinen elokuvansa oli "Kihlauskylpylä" (1924).


title: Hemmo Airamo

text: Airamo siirtyi vuonna 1946 Toivo Hämerannan kanssa Turun kaupunginteatterin apulaisjohtajaksi ja toimi myös teatterin ohjaajana ja näyttelijänä kuolemaansa saakka. Turun Kaupunginteatteri uudistui Turun Työväen Teatterin palon takia. 1961 Hemmo Airamo ja turkulainen näyttämötaiteilija Senni Nieminen näyttelivät nimiosia Ere Kokkosen ohjaamassa tv-sarjassa "Hilma ja Akseli". Sarja oli aikoinaan hyvin suosittu, ja Airamon kuoltua Nieminen koetti jatkaa sarjaa yksin, mutta se ei kerännyt enää suosiota, joten sarja lopetettiin.


title: Hemmo Airamo

text: Airamolle myönnettiin Pro Finlandia-mitali vuonna 1951. Hän näytteli kaikkiaan kahdeksassa pitkässä elokuvassa, kuten ensimmäisessä äänielokuvassa "Sano se suomeksi" (1931) ja Toivo Hämerannan kokeiluelokuvassa "Pajasta palatsiin" (1946).


title: Hemmo Airamo

text: Airamon poika oli Nesteen pitkäaikainen talousjohtaja Martti Airamo (k. 2010).


title: Tbilisin kaupungintalo

text: Tbilisin kaupungintalo () on kellotornillinen rakennus Tavisuplebis moedanin eli Vapaudenaukion etelälaidalla Tbilisissä Georgian pääkaupungissa. Rakennuksessa sijaitsevat Tbilisin pormestarin toimitilat ja Tbilisin kaupunginvaltuusto ("sakrebulo").


title: Tbilisin kaupungintalo

text: Kaupungintalo rakennettiin Venäjän keisarikunnan aikaan 1830-luvulla, minkä jälkeen sitä on muunneltu useita kertoja. Rakennus toimi vuoteen 1879 saakka ylipoliisimestarin ja poliisilaitoksen kansliana. Vuonna 1878 julkistettiin kilpailu rakennuksen muuttamisesta kaupungintaloksi ("Gorodskoj dom"), ja sen voitti arkkitehti Paul Sternin ehdotus. Talon julkisivuarkkitehtuuri edustaa tuohon aikaan suosittua eksotismia uusmaurilaisine vaikutteineen. Rakennukseen lisättiin torni vuonna 1910, ja sitä laajennettiin edelleen vuonna 1912.


title: Tbilisin kaupungintalo

text: Tbilisin kaupungintalossa toimii kaupunginvaltuuston ja pormestarin lisäksi useita Tbilisin hallinnollisia elimiä, kuten esimerkiksi Tbilisin kaupungin liikennelaitos, talouspolitiikan osasto, kaupungin kassa, hyvinvointipalvelujen osasto, kaupunkisuunnittelu, koulutus- ja kulttuuriosasto ja urheiluosasto. Lisäksi rakennuksessa on historiallinen apteekki.


title: Louis V Joseph de Bourbon-Condé

text: Louis Joseph de Bourbon-Condé, "Condén 8. ruhtinas" (9. elokuuta 1736 Pariisi – 13. toukokuuta 1818 Chantilly) oli ranskalainen ylimys. Hän toimi tärkeässä tehtävässä palatsitalouden päällikkönä sekä Burgundin maaherrana ja oli yksi harvoista voitokkaista ranskalaisista kenraaleista seitsenvuotisessa sodassa.


title: Louis V Joseph de Bourbon-Condé

text: Condén ruhtinas ja hänen poikansa olivat ensimmäisiä, jotka pakenivat maasta Ranskan vallankumouksen vuoksi, välttääkseen vankilan ja oikeudenkäynnit he lähtivät heti Bastiljin valloituksen jälkeen. Tämä päätös osoittautui viisaaksi, sillä vallankumouksen hirmuhallinnon aikana kaikki Ranskassa asuvat Bourbon-suvun jäsenet pidätettiin ja osa teloitettiin.


title: Louis V Joseph de Bourbon-Condé

text: Louis Joseph de Bourbon-Condé pakeni ensin Alankomaihin ja siirtyi sitten Torinoon. Pakolaisuutensa alkuvaiheessa hän osallistui monen muun emigrantin tavoin aseellisen vastarinnan järjestämiseen maan ulkopuolelta emigranttien armeijan avulla. Itävältä ja Preussi ryhtyivät kuitenkin pian rajoittamaan tätä toimintaa oman turvallisuutensa vuoksi.


title: Louis V Joseph de Bourbon-Condé

text: Vuodesta 1800 alkaen Louis Joseph de Bourbon-Condé asui Englannissa, Wansteadissa, jossa hänen taloutensa noudatti edelleen vanhan Ranskan mukaisia muotoja. Niiden rahoituksessa auttoi vuotuinen avustus, jonka maksoi Yrjö III. Täällä prinssi myös avioitui uudelleen. Uusi puoliso oli Marie-Catherine de Brignole-Sale, pakolainen hänkin.


title: Louis V Joseph de Bourbon-Condé

text: Kun Ludvig XVIII oli noussut Ranskan valtaistuimelle 1814, Condén ruhtinas palasi Pariisiin. Hän kuoli Chantillyssä 1818.


title: Marjatta Savolainen

text: Marjatta Savolainen (s. 1939 Helsinki) on suomalainen kirjailija.


title: Marjatta Savolainen

text: Savolaisen vanhemmat olivat arkkitehti Heimo Riihimäki ja lausuntataiteilija Kastehelmi Karjalainen. Hän oli nelilapsisen perheen esikoinen. Sotavuosina perhe asui eri puolilla Suomea mutta asettui lopulta 1948 Turkuun, jossa Savolainen kirjoitti ylioppilaaksi. Savolainen valmistui 1960 Turun Opettajakorkeakoulusta opettajaksi. Kouluaikana Savolainen kiersi äitinsä ja kahden sisarensa kanssa ympäri Suomea pitämässä lausuntaesityksiä, joissa he esittivät muun muassa kansanrunoutta.


title: Marjatta Savolainen

text: Savolaisen harrastuksiin on kuulunut historiaa, uskontotiedettä, mytologiaa ja arkeologiaa. Harrastusten pohjalta syntyivät hänen romaaninsa "Mantunainen" (1990) ja sen itsenäinen jatko-osa "Velhomatka" (1993). Itämerensuomalaiseen tarustoon perustuvat tarinat ajoittuvat kansainvaellusajalle 500-luvulta jaa. Romaanien päähenkilö Välge on mantunainen, noita, parantaja ja hautaan saattaja, jonka koti sijaitsee Revalassa, nykyisessä Tallinnassa, josta hän vaeltaa monen mutkan kautta Suomeen.


title: Cote de Pablo

text: Cote de Pablo (syntymänimeltään María José de Pablo Fernández, s. 12. marraskuuta 1979) on chileläissyntyinen näyttelijä. De Pablo syntyi Santiagossa, mutta muutti lapsena perheensä kanssa Miamiin, Yhdysvaltoihin.


title: Cote de Pablo

text: Vuonna 2000 hän valmistui Carnegie Mellon Universitysta, Pittsburghista, pääaineenaan musiikkiteatteri.


title: Cote de Pablo

text: De Pablo teki ensiesiintymisensä televisiossa vuonna 1994, jolloin hän toimi juontajana "Control"-nimisessä televisiosarjassa. De Pablo opiskeli Carnegie Mellon -yliopistossa, josta hän valmistui vuonna 2000 pääaineenaan musiikkiteatteri. Sittemmin hän näytteli muun muassa "The Jury" -nimisessä minitelevisiosarjassa. Vuonna 2005 de Pablo sai Ziva Davidin roolin NCIS Rikostutkijat -televisiosarjassa. Pablo jätti sarjan kymmenennen tuotantokauden jälkeen. Hänen viimeinen esiintymisensä sarjassa oli 11. kauden toisessa jaksossa entisenä agenttina.


title: Cote de Pablo

text: Vuonna 2014 de Pablo oli mukana tositapahtumiin perustuvassa "The 33"¨- elokuvassa.


title: Vanha Tbilisi

text: Vanha Tbilisi () on hallinnollinen piiri ("raioni") Tbilisissä, Georgian pääkaupungissa. Vaikka nimityksiä "vanha Tbilisi" tai "Tbilisin vanhakaupunki" on käytetty pitkään kaupungin historiallisesta osasta, alueesta tuli oma hallinnollinen piirinsä vasta vuonna 2007. Siihen sisällytettiin osia Mtatsminda-Krtsanisin ja Isani-Samgorin alueilta.


title: Vanha Tbilisi

text: Vanha Tbilisi sijaitsee historiallisen Tbilisin vanhankaupungin ympärillä. Alue on arkkitehtuurinsa ja kaupunkihistoriansa kannalta arvokas, ja siihen kohdistuvan uhan vuoksi se kuului World Monuments Fundin uhanalaisten monumenttien luetteloon vuosina 1998, 2000 ja 2002.


title: Vanha Tbilisi

text: Alue sijaitsee Mtkvari-joen molemmilla rannoilla. Sen kaupunkikuvaa hallitsevat Mtatsminda-vuori, Nariqalan linnoitus ja Kartlis Deda -monumentti. Alueen kaupunkirakenne on pääosin peräisin 1800-luvulta ja sen arkkitehtuuri on eklektistä. Rakennuksia tai säilyneitä rakenteita Vanhan Tbilisin alueella on 400–1900-luvuilta, mutta suurin osa 1800-lukua edeltäneestä rakennuskannasta ei selvinnyt tuhoisasta vuoden 1795 persialaishyökkäyksestä. Alueella sijaitsee useita Tbilisin matkailunähtävyyksiä, kuten kirkkoja, museoita, rikkikylpylöitä, ja erikoisia puurakennuksia avoimine, kaiverrettuine parvekkeineen.


title: Joseph Warren Keifer

text: Joseph Warren Keifer (30. tammikuuta 1836 – 22. huhtikuuta 1932) oli yhdysvaltalainen kenraali ja poliitikko. Hän toimi Yhdysvaltain edustajainhuoneen puhemiehenä vuosina 1881–1883.


title: Joseph Warren Keifer

text: Keifer palveli pohjoisvaltioiden armeijassa Yhdysvaltain sisällissodassa. Hän istui Ohion osavaltion republikaaniedustajana Yhdysvaltain edustajainhuoneessa vuosina 1877–1885 ja 1905–1911. Hän osallistui myös vapaaehtoisena Espanjan ja Yhdysvaltojen sotaan.


World Series of Poker Tournament of Champions oli pokerin kutsuturnaus, joita järjestettiin vuosittain 2004–2006. Turnaukseen ei ollut osallistumismaksua. Voittajalle ei annettu World Series of Poker (WSOP) -turnausvoittoranneketta vaan WSOP:n logoa muistuttava pokaali.


World Series of Poker Tournament of Champions on myös vuonna 2006 ilmestynyt tietokonepeli.


title: World Series of Poker Tournament of Champions

text: Ensimmäinen turnaus pelattiin 1. syyskuuta 2004 ja siihen oli kutsuttu kymmenen tunnettua pokeriammattilaista. Voittaja sai kahden miljoonan dollarin palkinnon, muita sijoja ei palkittu. Annie Dukesta tuli turnauksen ykkösenä kaikkien suurimman pokeriturnauspalkinnon voittanut nainen. Tämän ennätyksen rikkoi Annette Obrestad voittaessaan WSOPE:n pääturnauksen vuonna 2007.


text: Vuoden 2005 turnaus pelattiin 6. – 8. marraskuuta Caesars Palacessa Las Vegasissa. Ennen turnausta Harrah's oli ilmoittanut, että päästäkseen turnaukseen pelaajan oli voitettava WSOP:n oheisturnauksessa tai pelannut WSOP:n vuoden 2005 finaalipöydässä. Tapahtumaa sponsoroinut Pepsi kuitenkin vaati, että Phil Hellmuth, Doyle Brunson ja Johnny Chan on otettava myös mukaan turnaukseen. Julkisista vastalauseista huolimatta ESPN ja Harrah'sin vastavalittu markkinointipäällikkö Jeffrey Pollack päästivät nämä kolme mukaan. Hellmuth sijoittui kolmanneksi, Chan ja Brunson putosivat ennen finaalipöytää. Seuraavana vuonna Harrah's varasi oikeuden valita kuusi pelaajaa turnaukseen.


text: Vuonna 2006 turnaukseen osallistui 27 pelaajaa: yhdeksän vuoden 2006 WSOP:n pääturnauksen finalistia, 11 WSOP:n oheisturnauksien (WSOP Circuit events) voittajaa ja joitakin sponsorien valitsemia pelaajia. Turnaus pelattiin 25. – 26. kesäkuuta Rio Hotel and Casinolla Las Vegasissa.


title: Tadeusz Różewicz

text: Tadeusz Różewicz (9. lokakuuta 1921 Radomsko – 24. huhtikuuta 2014 Wrocław) oli puolalainen runoilija ja näytelmäkirjailija. Hän selvisi täpärästi toisesta maailmansodasta, jossa hänen veljensä Janusz surmattiin.


title: Tadeusz Różewicz

text: Różewicz, jolta oli jo ilmestynyt useita runoteoksia, antoi ensimmäisen näytteen taidoistaan näytelmäkirjallisuuden alalla vuonna 1960. Silloin ilmestyi hänen teoksensa "Kartoteka".


title: Tadeusz Różewicz

text: Maansa arvostetuimpiin kuuluva sanataiteilija nimitettiin vuonna 2000 Jagellon yliopiston kunniatohtoriksi.


title: Tadeusz Różewicz

text: Suomeksi hänen näytelmistään on esitetty "Kortisto" (Kartoteka, Ylioppilasteatteri 1965) ja "Valkoinen avioliitto" (Białe małżeństwo, Turun kaupunginteatteri 1989).


title: Adrian Thomander

text: Adrian Thomander (1882 Halikko – 1919) oli Turussa voimakkaasti vaikuttanut jugend-arkkitehti, joka suunnitteli Turkuun kymmeniä taloja yksin ja yhdessä veljensä Kaarlo Thomanderin kanssa. Peräti viidesosa Port Arthurin eli Portsan kaupunginosan rakennuksista on Adrian Thomanderin käsialaa. Monia Thomanderin veljesten rakennuksista on purettu mutta lukuisat koristavat yhä Turun katukuvaa.


title: Adrian Thomander

text: Adrian Thomander syntyi vaatimattomiin oloihin halikkolaiseen maanviljelijäperheeseen. Työmiehenä ansaituilla varoilla hän opiskeli ja valmistui Turun teollisuuskoulusta tie- ja vesirakennusosastolta 1903 sekä huoneenrakennusosastolta 1904. Vuonna 1904 alkoi myös hänen uransa rakennussuunnittelijana, kun hän alkoi suunnitella rakennuksia Portsaan. Hyvin nopeasti Adrian Thomanderin rakennukset saavuttivat suurta suosiota, ja "pian puoli Turkua halusi itselleen Thomander-talon", kuten Rauno Lahtinen ja Hannu Laaksonen kirjoittavat. Vuosina 1909–1914 Adrian ja Kaarlo Thomanderilla oli yhteinen piirustustoimisto Veljekset Thomander. Tänä aikana veljekset tekivät saumatonta yhteistyötä, mutta valmistuneet piirustukset ovat aina vain toisen veljeksen allekirjoittamia.


title: Adrian Thomander

text: Adrian Thomander kuoli helmikuussa 1919 keuhkotautiin, ilmeisesti espanjantautiin.


title: Suomen musiikkikustantajat

text: Suomen Musiikkikustantajat ry () on 1976 perustettu suomalaisia musiikinkustantajia edustava etujärjestö, johon kuuluu 37 jäsentä. Yhdistys on aatteellinen ja voittoa tavoittelematon. Yhdistys on sekä Säveltäjäin Tekijänoikeustoimisto Teoston että Kopioston jäsenjärjestö. Yhdistyksen toimisto sijaitsee Kampin Huipussa Helsingissä osoitteessa Urho Kekkosen katu 2 C. 2014


Suomen musiikkikustantajat


Yleisurheilun Euroopan-mestaruuskilpailut 2010 järjestettiin Espanjan Barcelonassa 27. heinäkuuta – 1. elokuuta 2010. Ne olivat 20. yleisurheilun ulkoratojen EM-kisat. Kisat järjestettiin vuoden 1992 kesäolympialaisten päänäyttämöllä Estadi Olímpic Lluís Companys -stadionilla.
Taulukoissa käytetyt lyhenteet (kts. tarkempi lista lyhenteistä artikkelista yleisurheilu):


title: Yleisurheilun Euroopan-mestaruuskilpailut 2010

text:
Kisojen isäntämaa
Mitalitaulukko
Pistetilasto


title: Thomas Kinsella

text: Thomas Kinsella (s. 4. toukokuuta 1928) on irlantilainen runoilija ja kielenkääntäjä. Hän opiskeli Dublinin yliopistolla ja pääsi vuonna 1970 Templen yliopiston professoriksi.


title: Thomas Kinsella

text: Kinsella aloitti julkaisu-uransa 1950-luvulla Dolmen Pressin suojissa ja perusti vuonna 1972 oman Peppercanister-kustantamonsa. Hänen runouttaan on julkaissut myös suomennettuna Like Kustannus.


title: Survo (ohjelmisto)

text: Survo on professori Seppo Mustosen kehittämä tietojenkäsittelyjärjestelmä, jonka pääasiallinen käyttökohde on tilastollinen laskenta, mutta joka soveltuu myös moniin muihin käyttökohteisiin.


title: Survo (ohjelmisto)

text: Ensimmäinen versio Survo-ohjelmistoista kehitettiin 1960-luvulla. Viimeinen omavarainen versio, SURVO MM, julkaistiin vuonna 2001, ja on nykyisin ilmaisohjelma. Uusin versio on vuonna 2013 alun perin Muste-nimellä aloitettu SURVO R, joka on avoimen lähdekoodin projekti joka pohjautuu R-ohjelmointikieleen.


title: Survo (ohjelmisto)

text: Survon sovellusalueita ovat:


title: Mikheil Džavakhišvili

text: Mikheil Džavakhišvili (, 20. marraskuuta 1880 – 30. syyskuuta 1937), alkuperäiseltä nimeltään Adamašvili () oli yksi 1900-luvun merkittävimmistä georgialaisista kirjailijoista. Hänen ensimmäinen tarinansa julkaistiin vuonna 1903, minkä jälkeen Džavakhišvili piti kuitenkin pitkän tauon kirjoittamisessa aina 1920-luvun alkuun saakka. Hänen piittaamattomuutensa Neuvostoliiton ideologisesta painostuksesta maksoi hänen elämänsä: hänet teloitettiin Stalinin Suuressa puhdistuksessa, ja hänen teoksensa kiellettiin lähes 20 vuodeksi. Brittiläisen Venäjän ja Georgian kirjaillisuuden tutkijan Donald Rayfieldin sanoin "hänen elävä, "in medias res" alkava kerrontansa, iloinen huumorinsa, herkkä ironiansa ja moraalinen rohkeutensa ovat verrattavissa Stendhaliin, Maupassantiin ja Zolaan. Modernissa georgiankielisessä proosassa vain Konstantine Gamsakhurdia voi tavoitella samaa kansainvälistä tasoa".


title: Mikheil Džavakhišvili

text: Hän syntyi nimellä Mikheil Adamašvili Tserakvin kylässä Kvemo Kartlin alueella Georgiassa, joka kuului tuohon aikaan Venäjän keisarikuntaan. Hän aloitti puutarhanhoidon ja viininviljelyn opiskelun Jaltassa, mutta joutui hylkäämään opintonsa perhetragedian vuoksi. Rosvot tappoivat hänen äitinsä ja sisarensa, ja hänen isänsä kuoli hieman myöhemmin. Hän palasi Georgiaan vuonna 1901 ja työskenteli kuparisulattamossa Kakhetissa. Hänen ensimmäinen tarinansa julkaistiin vuonna 1903 kirjailijanimellä Džavakhišvili. Sitä seurasi sarja Venäjän viranomaisia kritisoivia artikkeleita. Vuonna 1906 tsaarin poliittinen sorto pakotti hänet muuttamaan Ranskaan, jossa hän opiskeli taidetta ja poliittista taloutta Pariisin yliopistossa. Matkailtuaan laajalti Sveitsissä, Britanniassa, Italiassa, Belgiassa, Yhdysvalloissa, Saksassa ja Turkissa vuosina 1908–1909 hän palasi laittomasti Georgiaan, jossa hänet pidätettiin ja karkotettiin maasta vuonna 1910. Hän palasi kotimaahansa jälleen vuonna 1917, ja aloitti uudelleen kirjoittamisen lähes 15 vuoden jälkeen. Vuonna 1921 hän liittyi Georgian kansallisdemokraattiseen puolueeseen ja vastusti samana vuonna maahan perustettua neuvostohallitusta. Vuonna 1923 bolševikkien hyökättyä puoluetta vastaan Džavakhišvili pidätettiin ja tuomittiin kuolemaan, mutta vapautettiin Georgian kirjailijaliiton sovittelun avulla kuuden vankilakuukauden jälkeen. Džavakhišvilin sovinto neuvostohallinnon kanssa jäi pinnalliseksi, ja hänen suhteensa uusiin vallanpitäjiin olivat vaivautuneet.


title: Mikheil Džavakhišvili

text: Džavakhišvili sisällytti vakiintuneeseen kerronnan kieleen taitavasti kansan ilmaisuja. Hänen parhaimmissa teoksissaan kirjailija yhdistää musertavan realismin ja humoristisuuden pohjimmaiseen pessimismiin ja anarkiaan, asettaakseen vastakkain tsaarin- ja neuvostoajan hallinnot sekä maaseutu- ja kaupunkielämän. Hänen juonensa, jotka ovat joskus avoimen kapinallisia, väkivaltaisia ja seksuaalisesti intohimoisia, leikkaavat perinteisiin tabuihin. Niillä on yhteisinä teemoina georgialaisen kulakin nousu, georgialaisen aatelisen intellektuellin ja diletantin elämä sekä Venäjän vallankumouksen ja vuoden 1921 bolševikkien vallankaappauksen vaikutus niihin.


title: Mikheil Džavakhišvili

text: Tyypillisimmässä ja vaikuttavimmassa novellissaan, "Džaqos khiznebi" ( "Džaqon häädetty"), joka julkaistiin ensimmäisen kerran vuonna 1924, Džavakhišvili asettaa vastakkain seikkailevan, lainsuojattoman huijarin Džaqon ja hänen uhrinsa prinssi Teimuraz Khevistavin, ihailtavan intellektuellin ja tehottoman hyväntekijän. Teimurazin luotettu Džaqo ryöstää hänen omaisuutensa, rakastetun ja kauniin vaimonsa Margon ja jopa hänen mielenterveytensä. Teimurazin persoonaan heijastuvat vanhan aateliston rappeutuminen ja tuho, pettymys vallankumoukseen ja moraalin heikkeneminen lyhytaikaisen itsenäisen Georgian jälkeen. Toinen merkittävä teos, satiirinen "Kvatši Kvatšantiradze" () vuodelta 1924 dramatisoitiin vuonna 1927 Sandro Akhmetelin Rustaveli-teatteria varten, mutta projekti lopetettiin, kun johtavat bolševikkeja tukevat kriitikot tuomitsivat sen pornografiaksi (näytelmä on myöhemmin kadonnut).


title: Mikheil Džavakhišvili

text:
Vuoden 1926 romaanissaan "Tetri saqelo" (, "Valkoinen kaulus") Džavakhišvili kuvaa vapautta rakastavien ja stoalaisten Georgian vuoristolaisten, khevsureiden, kohtaloa uudessa neuvostotodellisuudessa. Tbilisiläinen Elizbar, joka on inhoon saakka ärsyyntynyt seksuaalisesta mutta typerästä kosmopoliittisesta vaimostaan Tsutskiasta, vetäytyy Khevsuretin ylämaille. Etsiessään kuparia hän rakastuu erittäin perinteelliseen mutta rakastavaan ja elämäniloiseen khevsuretilaisnaiseen Khatunaan, jonka kanssa hän menee naimisiin. Vaikka Elizbar toivotetaan paikalliseen vuoristoyhteisöön tervetulleeksi, hän kaipaa takaisin kaupunkielämään (jota tarinassa symboloi valkoinen kaulus), tuo Khatunan Tbilisiin ja hylkää vuoriston ystävänsä ja sukulaisensa khevsuretilaisten neuvostojoukkoja kohtaan aloittaman aseellisen vastarinnan aiheuttaman katastrofin aattona.
Džavakhišvilin teosten kruunu – romaani "Arsena Marabdeli" () – kirjoitettiin vuosien 1933 ja 1936 välillä. Kirjailija käytti vuosia tutkimukseen ja romaanin venäjänkielisen sekä myös georgiankielisen version kirjoittamiseen uudelleen. Romaanin juoni perustuu todellisen historiallisen hahmon, georgialaisen kansanperinteen lempisankarin, lainsuojattoman Arsenan elämään. Džavakhišvili keskittyy traagiseen välttämättömyyteen, joka tekee ritarillisesta talonpojasta tyypillisen 1800-luvun roiston. Vaikka tarinaa ala-aatelia vastaan taistelevasta lainsuojattomasta pidettiinkin "aatteellisesti korrektina", "vasemmiston" kriitikot suhtautuivat epäillen Džavakhišvilin tunnistettaviin vertauksiin keisarillisen Venäjän ja neuvostovaltion välillä. Džavakhišvili laittoi Arsenan suuhun useita omia ajatuksiaan. Eräs esimerkki on hänen kuuluisa lauseensa: "Venäjä laukkaa Euroopan perässä, ja sen takana köydessä raahautuva vertavuotava ruumis on Georgia". Teos tuli erittäin suosituksi kansan keskuudessa ja sai vastaansa kitkeriä hyökkäyksiä kommunistikriitikoilta ja proletaarikirjailijoilta, jotka syyttivät Džavakhišvilia korruptiosta, väärintulkinnasta, herjauksesta ja kumouksellisuudesta; jopa sitä, että Džavakhišvilin veljenpoika työskenteli raitiovaunukonduktöörinä Kreikassa, käytettiin häntä vastaan.


title: Mikheil Džavakhišvili

text: Vuonna 1930 Džavakhišvili otti yhteen Malakia Torošelidzen, kirjailijaliiton trotskilaisen puheenjohtajan ja koulutuksesta vastaavan kansankomissaarin kanssa, kun Torošelidze oli kieltänyt Georgian kirjallisuuden klassikkoteokset. Lavrenti Berijan noustua valtaan kielto nostettiin, ja Džavakhišvili pääsi lyhyeksi aikaa takaisin suosioon. Hänen teoksensa "Arsena Marabdeli" julkaistiin uudelleen, dramatisoitiin ja siitä tehtiin elokuva. Hän ei kuitenkaan kyennyt pakenemaan bolševikkien kritiikiltä edes sen jälkeen, kun hän oli vuonna 1936 julkaissut maltillisen teoksen "Kalis tvirti" (, "Naisen taakka"), joka oli yritys sosialistisessa realismissa. Tarina kertoi vallankumouksellisesta mutta porvarillisesta naisesta Judithista, jonka rakastaja, bolševikkityöläinen Zurab, suostuttelee hänet naimisiin tsaarin santarmiupseerin Avšarovin kanssa, jonka hän tappaa. Neuvostoideologi Vladimir Jermilov tuomitsi romaanin, väittäen sen esittävän bolševikit pelkkinä terroristeina ja santarmit liian ritarillisina.


title: Mikheil Džavakhišvili

text: Pian Berija paheksui Džavakhišvilia siitä, että tämä oli kieltäytynyt hakemasta hänen neuvoaan bolševikkien aktivismin kuvaamisessa vallankumousta edeltäneessä Georgiassa. Lisäksi Džavakhišvilia epäiltiin kirjailija Grigol Robakidzen varoittamisesta ennen hänen lähestyvää pidätystään ja hänen auttamisestaan pakoon Saksaan vuonna 1930. Asiain tila paheni, kun vuonna 1936 Džavakhišvilia syytettiin ranskalaisen kirjailijan André Giden ylistämisestä: hänen teoksensa "Retour de l’URSS" ja sen ylistys georgialaisille kirjailijoille luokittelivat sekä Giden että Džavakhišvilin vihollisiksi. 22. heinäkuuta 1937, kun runoilija Paolo Iašvili ampui itsensä kirjailijaliiton rakennuksessa, ja liitto julisti runoilijan teon neuvostovastaiseksi provokaatioksi, Džavakhišvili oli ainoa paikalla ollut runoilijan rohkeutta ylistänyt henkilö. Neljä päivää myöhemmin 26. heinäkuuta liiton puhemiehistö äänesti: "Mikheil Džavakhišvili, kansan vihollisena, vakoilijana ja diversanttina tulee karkottaa kirjailijaliitosta ja tuhota fyysisesti."


title: Mikheil Džavakhišvili

text: Hänen ystävänsä ja kollegansa, joihin kuuluivat jo vankilaan joutuneet, pakotettiin todistamaan Džavakhišvilin olevan vastavallankumouksellinen terroristi. Ainoastaan kriitikko Geronti Kikodze lähti kirjailijaliiton kokouksesta protestina, mieluummin kuin antoi suostumuksensa päätöslauselmalle. Džavakhišvili pidätettiin 14. elokuuta 1937 ja häntä kidutettiin Berijan läsnä ollessa kunnes hän allekirjoitti "tunnustuksen". Hänet ammuttiin 30. syyskuuta 1937. Hänen omaisuutensa takavarikoitiin, hänen arkistonsa tuhottiin, hänen veljensä ammuttiin ja hänen leskensä lähetettiin maanpakoon. Džavakhišvili pysyi sensuroituna 1950-luvun loppuun saakka, kunnes hänet vapautettiin syytteistä ja hänen teoksiaan alettiin julkaista uudelleen.


title: Bella Ahmadulina

text: Isabella Ahatovna Ahmadulina (; 10. huhtikuuta 1937 Moskova, Neuvostoliitto – 29. marraskuuta 2010) oli venäläinen runoilija. Hän syntyi Moskovassa tataari-isän ja venäläis-italialaisen äidin ainoana lapsena.


title: Bella Ahmadulina

text: Ahmadulinan ensimmäiset taidonnäytteet julkaistiin sanomalehdessä vuonna 1955. Ensimmäinen Ahmadulinan oma kokoelma "Struna" ilmestyi Moskovassa 1962. Hän käänsi erityisesti georgialaista runoutta venäjäksi ja kirjoitti esseitä venäläisestä runoudesta. Hänen runojaan on julkaistu suomeksi antologiassa "Idän ja lännen runot" (Weilin & Göös, 1963).


title: Bella Ahmadulina

text: Ahmadulinasta tuli vuonna 1977 Yhdysvaltain taide- ja kirjallisuusakatemian kunniajäsen. Ahmadulinalle myönnettiin vuonna 1989 Neuvostoliiton valtionpalkinto.


title: Bella Ahmadulina

text: Ahmadulina oli vuosina 1954–1959 naimisissa Jevgeni Jevtušenkon kanssa. Hän avioitui myöhemmin taiteilija Boris Messererin kanssa. Hänen tyttärensä on runoilija Jelizaveta Kulijeva.


title: Bella Ahmadulina

text: Ahmadulina kuoli kotonaan lähellä Moskovaa 29. marraskuuta 2010.


title: Jewel Staite

text: Jewel Belair Staite (s. 2. kesäkuuta 1982) on kanadalainen näyttelijä.


title: Jewel Staite

text: Brittiläisessä Kolumbiassa syntynyt Staite aloitti uransa jo lapsena. Hän esitti Kaylee Fryetä televisiosarjassa "Firefly" ja uusi kyseisen roolinsa elokuvassa "Serenity" vuonna 2005.


title: Jewel Staite

text: Staite esittää Jennifer Kellerin roolin "Stargate Atlantiksessa". Hän oli vuodesta 2003 vuoteen 2011 naimisissa näyttelijä Matt Andersonin kanssa.


title: Eugenio Castellotti

text: Eugenio Castellotti (10. lokakuuta 1930 Lodi, Italia – 14. maaliskuuta 1957 Modena, Italia) oli italialainen kilpa-autoilija. Hän osallistui 14 Formula 1 -sarjan MM-kilpailuun, joissa saavutti yhden paalupaikan, kolme palkintopallisijoitusta ja 19,5 pistettä. Hän sijoittui heti tulokaskautenaan MM-pisteissä kolmanneksi.


title: Eugenio Castellotti

text: Castellotti kuoli 26-vuotiaana testiajossa Modenan radalla. Hän oli testaamassa Ferrarin uutta autoa Sebringin 12 tunnin ajoa varten, kunnes kolmannella kierroksella menetti autonsa hallinnan suuressa nopeudessa. Auto sinkoutui päin katsomon aitaa ja Castellotti kuoli heti.


title: Eugenio Castellotti

text: Castellottin paras ystävä Giulio Cabianca kuoli samalla radalla neljä vuotta myöhemmin. Monet pitivät Castellottia lahjakkaimpana italialaisena kuljettajana sitten Alberto Ascarin.


title: Eugenio Castellotti

text: Grandprix.com


title: Zanjān (provinssi)

text: Zanjān (, Zanžān) on Iranin provinssi maan luoteisosassa. Zanjān on kooltaan 21 773 neliökilometriä, ja asukkaita siellä on 964 601 (2006). Zanjān sai nykyisen muotonsa vuonna 1996, kun siitä erotettiin Qazvīn omaksi provinssikseen. Provinssin pääkaupunki on Zanjān.


title: Zanjān (provinssi)

text: Zanjān voidaan jakaa maantieteellisesti kahteen alueeseen. Pohjoisessa on vuoristoista ja muualla tasankoa. Talvi on vuoristossa luminen ja tasangoilla leuto. Kesät ovat ympäri provinssia kuumia.


title: Zanjān (provinssi)

text: Zanjān on merkittävä teollisuuskeskus, ja alueella on myös paljon kaivosteollisuutta. Provinssi on kuuluisa hienoista ja kestävistä puukoistaan. Liikenneyhteydet Zanjāniin ovat hyvät; monet sivutietkin ovat asfalttipäällysteisiä ja varustettu liikennemerkein.


title: The Best of 1980–1990

text: The Best of 1980–1990 on irlantilaisen rock-yhtyeen U2:n ensimmäinen kokoelmalevy, joka julkaistiin marraskuussa 1998. Se sisältää lähinnä yhtyeen hittisinglejä 1980-luvulta. Albumia seurasi vuonna 2002 toinen kokoelma, "The Best of 1990–2000".


title: The Best of 1980–1990

text: Kokoelmalla on vanhojen 1980-luvun hittien lisäksi kappale "Sweetest Thing", joka julkaistiin 1998 singlenä. Albumin viimeiselle raidalle "All I Want Is You" on piilotettu raita "October", joka on yhtyeen samannimiseltä albumilta vuodelta 1981. Kyseinen piilotettu raita on ainoastaan Euroopan ja Japanin versioissa.


title: Tulit valona maailmaan

text: Tulit valona maailmaan on suomalaisen laulaja Pepe Willbergin 6. studioalbumi. Se julkaistiin vuonna 1990, LP-, CD- ja MC-formaateissa.


title: Ransom – lunnaat

text: Ransom – lunnaat on vuonna 1996 ensi-iltansa saanut jännityselokuva. Sen ohjasi Ron Howard ja pääosassa on Mel Gibson.


title: Ransom – lunnaat

text: Elokuva kertoo rikkaasta lentoyhtiön omistajasta Tom Mullenista, joka elää täydellistä elämää töissä menestyvän vaimonsa ja viisaan poikansa kanssa. Kaikki näyttää olevan hyvin, kunnes Tomin poika kidnapataan. Kaappauksen takana on tunnettu ammattirikollinen Jimmy Shaker, joka ei kaihda keinoja saadakseen lunnasrahat itselleen. Tom ei kuitenkaan aio suostua tämän vaatimuksiin ja aloittaa kahden periksiantamattoman älykön mittelyn.


title: Rudolf Skácel

text: Rudolf Skácel (s. 17. kesäkuuta 1979) on tšekkiläinen jalkapalloilija, joka edustaa skotlantilaista Heart of Midlothiania. Pelipaikaltaan hän on keskikenttäpelaaja. Skácel aloitti ammattilaisuransa vuonna 1992 FK Trutnovin joukkueessa, missä hän pelasi 10 vuoden aikana 37 ottelua ja teki 8 maalia. Hän on pelannut kolme A-maaottelua ja tehnyt niissä yhden maalin. Hän on 178 cm pitkä ja painaa 77 kg.


title: Brem-sur-Mer

text: Brem-sur-Mer on kunta Vendéen departementissa Ranskassa. Vuonna 2014 siellä oli arviolta 2 600 asukasta. Kunnan pinta-ala on 15,85 neliökilometriä.


title: Shannon Kenny

text: Shannon Kenny (s. 26. toukokuuta 1971) on australialainen näyttelijä, joka tunnetaan parhaiten televisiosarjoista "Sons and Daughters" ja "Näkymätön mies".


title: Shannon Kenny

text: Hän on naimisissa näyttelijä Nestor Carbonellin kanssa.


title: Shannon Kenny

text: Kenny aloitti uransa lapsinäyttelijänä ja esiintyi 1980-luvulla australialaisessa draamasarjassa "Sons and Daughters". Muutettuaan Yhdysvaltoihin 1990-luvulla hän esiintyi aluksi elokuvissa, kuten "Taking Liberty" ja "Follow the Bitch". Samalla Kenny teki vierasesiintymisiä televisiosarjoissa kuten "Seinfeld", "Ned and Stacey", "Paparazzi vasten tahtoaan" ja "Seitsemän rohkeaa miestä". Samalla hän teki ensimmäisen ääniroolinsa vuonna 1997 "Teräsmies"-animaatiosarjassa. Kaksi vuotta myöhemmin Kenny ääninäytteli "Batman of the Futuressa" Inqueta, yhtä sarjan pääkonnista. Yhdysvalloissa hän tuli kuitenkin tunnetuksi vuonna 2000 näyteltyään Claire Keeplyä televisiosarjassa "Näkymätön mies". Kenny esiintyi myös sarjassa "Seitsemäs taivas".


title: Syliisi aamuun jään

text: Syliisi aamuun jään on Pepe Willbergin 7. studioalbumi, joka julkaistiin vuonna 1999 levymerkillä Ondine. Se nousi Suomen virallisen listan sijalle 34.Kaikki sovitukset on tehnyt Henrik Otto Donner.


title: Honey (vuoden 2003 elokuva)

text: Honey on yhdysvaltalainen elokuva vuodelta 2003.


title: Honey (vuoden 2003 elokuva)

text: Jessica Alba esittää elokuvan pääosassa tanssija-koreografia Honey Danielsia, joka tekee hanttihommia odottaen suurta läpimurtoa. Kun menestyksen aika viimein koittaa, se tuntuu liian hyvältä ollakseen totta. Hän saa uutta intoa kulman nuorten tanssiryhmän elämäniloisesta energiasta ja palaa tanssilattialle silkasta tanssin ilosta.


title: Honey (vuoden 2003 elokuva)

text: Honeyn toisen pääosan esittäjä on Mekhi Phifer, ja elokuvassa nähdään myös Lil’ Romeo sekä cameorooleissa Missy Elliott, Ginuwine, Jadakiss ja Sheek.


title: Salaliittoteoria (elokuva)

text: Salaliittoteoria ("Conspiracy Theory") on vuonna 1997 julkaistu jännityselokuva. Elokuvan ohjasi Richard Donner ja pääosissa ovat Mel Gibson ja Julia Roberts.


title: Salaliittoteoria (elokuva)

text: Elokuva kertoo taksikuskista nimeltä Jerry Fletche. Jerryllä on melkein mistä tahansa asioista salaliittoteorioita. Alice Sutton pitää Jerryä vain vainoharhaisena reppanana joka yrittää usein uskotella hänelle teorioitaan. Mutta kerran Jerryn eräs teoria osuu erittäin lähelle valtion salaisuuksia ja kohta on Jerryllä sekä Alicella koko hallitus hengittämässä niskaan.


title: Puhtaan maan buddhalaisuus

text: Puhtaan maan buddhalaisuus on yksi buddhalaisen Mahayana-suuntauksen koulukunnista. Puhtaan maan buddhalaisuus on yksi omaperäisimmistä buddhalaisuuden suuntauksista. Sitä esiintyy pääasiassa Kiinassa, mutta myös Japanissa on sen pienimuotoista kannatusta.


title: Puhtaan maan buddhalaisuus

text: Puhtaan maan buddhalaisuus syntyi Kiinassa 500-luvulla. Suuntaus sai suosiota etenkin kansan parissa. Siinä uskotaan Amitabha-buddhaan, joka on jumalallisen voiman ja valon kuva. Amitabhan ohella palvotaan Guanyin-jumalatarta, joita kumpaakin palvontaan temppeleissä. Ihminen pelastuu uskomalla Amitabhaan ja lausumalla toistuvasti tämän nimeä ja pääsee paratiisiin. Paratiisi on kaukainen läntinen Puhdas maa, jossa on pelkkää hyvyyttä ja rakkautta, ja siellä kaikki buddhalle omistautuneet ihmiset pääsevät lepäämään.


title: Kolme muskettikoiraa

text: Kolme muskettikoiraa (alkuperäiseltä nimeltään "D'Artacan y los Tres Mosqueperros") on espanjalainen BRB Internacionalin vuonna 1981 valmistunut 26-osainen piirrossarja. Sarja perustui Alexandre Dumas’n "Kolme muskettisoturia" -kirjasarjaan, jonka oli tarkoitus esitellä romaanit myös tuon ajan sukupolvelle.


title: Kolme muskettikoiraa

text: Sarja kertoo D'Artagnanin, sekä kolmen muskettikoiran: Porthoksen, Athoksen ja Aramiksen seikkailuista, jotka joutuvat taisteluihin muun muassa kardinaali Richelieun armeijaa vastaan.


title: Kolme muskettikoiraa

text: Vuonna 1989 sarjalle tehtiin jatkoa nimellä Muskettikoirien paluu.


title: Kolme muskettikoiraa

text:
"Jaksojen suomenkieliset nimet DVD-julkaisusta".
Sarja ensiesitettiin Suomen televisiossa Yle TV1-kanavalla vuonna 1982 alkuperäisellä espanjan kielellä suomeksi tekstitettynä. Sarjasta esitettiin uusinta vuonna 1992. Suomen kielelle jälkiäänitetty sarja oli esitetty C More Juniorilla, ja se oli julkaistu kokonaisuudessaan DVD:llä.


title: Kolme muskettikoiraa

text: Sarjan jaksoista on koostettu myös noin 90 minuuttia pitkä televisioelokuva. Suomenkielisestä jälkiäänityksestä vastasi Oy PVP Voice Ab.


title: Karlheinz Deschner

text: Karl Heinrich Leopold Deschner (s. 23. toukokuuta 1924 Bamberg – 8. huhtikuuta 2014 Haßfurt) oli saksalainen kirjailija ja uskontokriitikko.


title: Karlheinz Deschner

text: Hänen isänsä Karl oli roomalais-katolinen metsätyömies ja kalankasvattaja ja kasvoi äärimmäisessä köyhyydessä. Hänen äitinsä Margareta Karoline, syntyjään Reischböck, oli protestantti, ja kasvoi aikuiseksi isänsä tiluksilla Baijerissa. Hän kääntyi myöhemmin roomalais-katolisuuteen.


title: Karlheinz Deschner

text: Karlheinz Deschner oli perheen kolmesta lapsesta vanhin. Hän kävi peruskoulun Trossenfurtissa 1929–1933. Myöhemmin hän kävi fransiskaanien seminaaria Dettelbach am Mainissa, missä hän ensin asui kummisetänsä ja takaajansa, pappisneuvos Leopold Baumannin luona, ja sittemmin fransiskaanien luostarissa. Vuosina 1934–1942 hän kävi Karmeliitta- ja Englantilaissisarten "Alte, Neue und Deutsche Gymnasium"in sisäoppilaitosta. 1942 hän päätti opintonsa ja liittyi saman tien vapaaehtoisena Saksan armeijaan. Hän palveli sotamiehenä, sodan lopussa laskuvarjojääkärinä, ja haavoittui useita kertoja.


title: Karlheinz Deschner

text: Hän opiskeli metsätaloutta Münchenin yliopistossa ja kävi 1946/1947 laki-, teologia-, filosofia- ja psykologian luennoilla Bambergin filosofis-teologisessa opistossa. Vuosina 1947–1951 hän opiskeli saksalaista nykykirjallisuutta, filosofiaa ja historiaa Würzburgin yliopistossa ja valmistui 1951. Hänen tohtorinväitöskirjansa nimi oli "Lenaus Lyrik als Ausdruck metaphysischer Verzweiflung". Samana vuonna hän avioitui Elfi Tuchinn kanssa. Heille syntyi 3 lasta, Katja (1951), Bärbel (1958) ja Thomas (1959–1984).


title: Karlheinz Deschner

text: Deschner asui samassa mökissä, entisessä metsästysmajassa, syntymästään aina vuoteen 1964 saakka. Silloin hän muutti pariksi vuodeksi ystävänsä maataloon Fischbrunnissa (Hersbrucker Schweiz) ja sen jälkeen Haßfurt am Mainiin, jossa hän asui kuolemaansa asti.


title: Karlheinz Deschner

text: Deschner julkaisi romaaneja, kirjallisuusarvosteluja, esseitä, aforismeja ja ennen kaikkea uskontoa ja kirkkoa kritisoivia kirjoituksia. Vuonna 1971 hän joutui oikeuden eteen Nürnbergissä, syytettynä kirkon herjaamisesta.


title: Karlheinz Deschner

text: Hän työskenteli vuodesta 1970 saakka kunnianhimoisen Kristinuskon rikoshistorian ("Kriminalgeschichte des Christentums") parissa. Deschneriä tukivat taloudellisesti Alfred Schwarz ja Herbert Steffen.


title: Karlheinz Deschner

text: Deschner palkittiin "Arno-Schmidt-Preis" palkinnolla 1988. Kesäkuussa 1993 hän voitti "Alternativen Büchnerpreisin" ja heinäkuussa 1993 hänestä tuli ensimmäinen saksalainen Kansainvälisen humanistipalkinnon ("International Humanist Award") saaja. Syksyllä 2001 hän vastaanotti "Erwin-Fischer-Preisin" ja marraskuussa samana vuonna "Ludwig-Feuerbach-Preisin".


title: Karlheinz Deschner

text: Deschner julkaisi 46 teosta joko kirjoittajana tai toimittajana.


title: Karlheinz Deschner

text: Romaanit Die Nacht steht um mein Haus (1956) ja Florenz ohne Sonne (1958).


title: Karlheinz Deschner

text: Kirkko- ja uskontokritiikkiä:


title: Karlheinz Deschner

text: Pääteos on 10-osainen Kristinuskon rikoshistoria, josta on ilmestynyt 8 osaa.Kirjallisuuskritiikkiä:


title: Karlheinz Deschner

text: Yhteiskuntakritiikkiä:


title: Karlheinz Deschner

text: Aforismeja:


title: Karlheinz Deschner

text: Sekalaista:


title: Catalão

text: Catalão on kaupunki Goiásin osavaltiossa Kaakkois-Brasiliassa. Kaupungin asukasluku oli 86 647 vuonna 2010.


title: Paul Korir

text: Paul Kipketer Korir (15. heinäkuuta 1977, Kipkoror, Kenia) on kenialainen entinen keskimatkojen juoksija.


title: Paul Korir

text: Korir aloitti juoksuharrastuksen peruskoulun viimeisenä vuonna. Hän nousi kuuluisuuteen huhtikuussa 2000 juoksemalla toiseksi kansallisissa kilpailuissa 800 metrin juoksussa ajalla 1.45,6, minkä jälkeen kuuluisa maratoonari Moses Tanui hankki hänelle ammattilaissopimuksen. Myöhemmin samana vuonna hän paransi matkan ennätyksekseen ajan 1.44,21. Kaksi seuraavaa kilpailukautta menivät ilman mainittavaa menestystä, mutta vuonna 2003 hän johti pitkään Kenian maastojuoksun mestaruuskisoja 4 kilometrin kilpailussa, mutta menetti johtonsa lopussa. Myöhemmin samana vuonna hän vaihtoi päämatkakseen 1 500 metrin juoksun, jolla matkalla hän voitti Kenian mestaruuskilpailut. Pariisin MM-kisoissa hän juoksi matkan neljänneksi ajalla 3.33,47. Viikkoa myöhemmin hän paransi ennätystään lukemiin 3.30,72. Kauden lopussa hän voitti ja All-African Games -kisat.


title: Paul Korir

text: Korir voitti Budapestin sisäratojen MM-kisoissa 2004 MM-kultaa. Hän jäi Kenian olympiakarsinnoissa neljänneksi, eli ei päässyt mukaan Ateenan olympialaisiin. Sen sijaan hänet valittiin Kenian joukkueeseen Afrikan-mestaruuskisoihin, joissa hän voitti kultaa 1 500 metrillä. Kauden lopussa hän sijoittui viidenneksi.


title: Taygete

text: Taygete () oli kreikkalaisessa mytologiassa nymfi ja yksi plejadeista, Atlaksen ja Pleionen tyttäristä. Hän sai Zeuksen kanssa pojan, Lakedaimonin, josta tuli Spartan perustaja ja spartalaisten esi-isä.


title: Taygete

text: Taygeten kerrottiin vältelleen Zeuksen yrityksiä lähennellä häntä, jolloin Artemis, jonka kanssa Taygete metsästi, olisi muuttanut hänet kauriiksi. Zeus kuitenkin onnistui yrityksessään tämän ollessa tajuttomana, ja häpeissään tästä Taygete piiloutui Lakoniassa vuoren alle, joka on nimetty hänen mukaansa Taygetokseksi. Palattuaan takaisin ihmishahmoonsa, Taygete omisti kultasarvisen Keryneian kauriin Artemiille, jonka Herakles yhtenä urotyönään myöhemmin pyydysti.


title: Gary Snyder

text: Gary Sherman Snyder (s. 8. toukokuuta 1930) on beat-sukupolven johtohahmoihin kuuluva yhdysvaltalainen runoilija. Häntä pidetään myös luontorunoilijana. Hän sai runouden Pulitzer-palkinnon teoksellaan "Turtle Island" vuonna 1975.


title: Gary Snyder

text: Snyder syntyi Lois Hennessylle ja Harold Snyderille San Franciscossa, Kaliforniassa. Suuren laman köyhdyttämä perhe muutti Kitsapin piirikuntaan Washingtoniin poikansa ollessa kaksivuotias; kymmenen vuoden kuluttua oli edessä uusi muutto Portlandiin, Oregoniin.


title: Gary Snyder

text: Snyder pääsi Reed Collegeen vuonna 1947. Hän tunsi kasvavaa kiinnostusta Kaukoidän kieliä, kulttuureja ja uskontoa kohtaan, ja hän aloittikin alan opiskelun Kalifornian yliopistolla Berkeleyssä vuonna 1953. Erityisesti hänen alakseen muodostui zenbuddhalaisuus, ja hän vietti vuosien 1956–1968 välisestä ajasta suuren osan Japanissa.


title: Gary Snyder

text: Snyder palasi Yhdysvaltoihin, jossa hän on luonut huomattavimman uransa. Hänet valittiin Yhdysvaltain taiteiden ja kirjallisuuden akatemian jäseneksi vuonna 1987.


title: Gary Snyder

text: Snyderin tuotannosta on julkaistu suomeksi J. K. Ihalaisen kääntämänä kokoelmat "Virtaavan veden musiikkia – valitut runot 1957–1992" (1994) ja "Loputtomat vuoret ja joet" (2011). Tero Tähtisen suomennos teoksesta "The Practice of the Wild" ilmestyi vuonna 2010 Savukeitaan kustantamana nimellä "Erämaan opetus". Vuonna 2014 Basam Books julkaisi Aki Räsäsen suomennoksen "Kilpikonnasaari" kokoelmasta "Turtle Island".


title: Silvano Piovanelli

text: Silvano Piovanelli (21. helmikuuta 1924 Ronta di Mugello – 9. heinäkuuta 2016) oli italialainen roomalaiskatolinen arkkipiispa ja kardinaali. Hänet vihki papiksi Elia Dalla Costa Firenzen arkkihiippakuntaan 13. heinäkuuta 1947. Hän sai 28. toukokuuta 1982 nimityksen Firenzen vihkipiispaksi ja Tubunae in Mauretanian titulaaripiispaksi. Piispaksi vihkiminen seurasi 24. kesäkuuta. Pääkonsekraattorina toimi Giovanni Benelli, jota avustivat Antonio Bagnoli ja Giovanni Bianchi.


title: Silvano Piovanelli

text: 18. maaliskuuta 1983 Piovanelli sai nimityksen Firenzen arkkipiispaksi, jona hän toimi, kunnes jäi eläkkeelle 21. maaliskuuta 2001. Hänestä ylennettiin kardinaaliksi 25. toukokuuta 1985, jolloin hänet nimitettiin Santa Maria delle Grazie a Via Trionfalen kardinaalipapiksi. Piovanelli oli liian iäkäs voidakseen osallistua uuden paavin valintaan vuoden 2005 konklaavissa.


title: Ennio Antonelli

text: Ennio Antonelli (s. 18. marraskuuta 1936) on katolisen kirkon italialainen pappi. Hän sai 21. maaliskuuta 2001 nimityksen Silvano Piovanellin seuraajaksi Firenzen arkkipiispana, ja hänet asetettiin tähän virkaan 20. toukokuuta. Hän toimi virassa, kunnes sai nimityksen Paavillisen perheneuvoston puheenjohtajaksi 7. kesäkuuta 2008


title: Ennio Antonelli

text: Antonelli syntyi Todissa ja sai pappisvihkimyksensä 2. huhtikuuta 1960. Hänet nimitettiin 25. toukokuuta 1982 Gubbion piispaksi ja 6. lokakuuta 1988 Perugia-Città della Pieven arkkipiispaksi. Jälkimmäisestä tehtävästä hän erosi 26. toukokuuta 1995.


title: Ennio Antonelli

text: Antonellin konsekroi piispaksi Santo Bartolomeo Quadrin ja Antonio Fustellan avustama Decio Lucio Grandoni 29. elokuuta 1982. Aikoinaan hänet oli vihkinyt papiksi Ilario Alcini. Hän on saanut tohtorinarvon Perugian yliopistolta.


title: Ennio Antonelli

text: Antonellista tehtiin kardinaali 21. lokakuuta 2003, joten hän osallistui uuden paavin valintaan keväällä 2005. Hän on San Andrea delle Fratten kardinaalipappi.


title: Kynttilöiden syttyessä

text: Kynttilöiden syttyessä on suomalaisen laulaja Pepe Willbergin toinen joululevy, ja kaikkiaan 8. studioalbumi. Se julkaistiin joulukuussa 2005.


title: Kynttilöiden syttyessä

text: Kaikki kappaleet sovittanut Peter Engberg, ellei toisin mainittu.


title: Avery Dulles

text: Avery Robert Dulles (24. elokuuta 1918 – 12. joulukuuta 2008) oli yhdysvaltalainen katolinen kirkonmies. Hän oli kardinaali 21. helmikuuta 2001 alkaen, mutta ei voinut ikänsä johdosta osallistua uuden paavin valintaan keväällä 2005.


title: Avery Dulles

text: Dulles syntyi Auburnissa, New Yorkissa, poliitikko John Foster Dullesin pojaksi. Hän suoritti varhaisia opintojaan New Yorkissa, Sveitsissä ja Uudessa-Englannissa. Hän valmistui Harvardista vuonna 1940.


title: Avery Dulles

text: Päästyään Yhdysvaltain laivastosta vuonna 1946 Dulles liittyi jesuiittoihin. Hän sai pappisvihkimyksensä vuonna 1956 eikä ollut kardinaaliuteen noustessaan arkkipiispa eikä edes piispa.


title: Avery Dulles

text: Dulles kuului vuosina 1960–1974 Woodstock Collegen ja vuosina 1974–1988 Amerikan katolisen yliopiston henkilökuntaan. Hän oli lisäksi vierailevana professorina muun muassa Notre Damen yliopistolla. Hän tuli laajalti tunnetuksi julkaisuillaan ja luennoillaan.


title: Gerald Gardner

text: Gerald Brosseau Gardner (13. kesäkuuta 1884 Blundellsands – 12. helmikuuta 1964) oli englantilainen virkamies, harrastelija-antropologi, kirjailija ja okkultisti. Gardneria pidetään yhtenä wiccan perustajista ja hän kirjoitti useita wiccan kannalta tärkeitä teoksia..


title: Gerald Gardner

text: Gardner syntyi Blundellsandsissa lähellä Liverpoolia varakkaaseen englantilaisperheeseen. Hän vietti terveyssyistä suuren osan nuoruudestaan Aasiassa ja palasi Englantiin vuonna 1936 ollessaan 52-vuotias. Gardner kertoi, että hän oli liittynyt vuonna 1939 noituutta harjoittavaan seuraan nimeltä "New Forest coven", jonka hän uskoi olevan eurooppalaisen pakanuuden vuosisatoja vanhan perinteen jatkumoa. Gardner julkaisi teokset "Witchcraft Today" ja "The Meaning of Witchcraft" tehdäkseen noituususkontoa tunnetuksi suuren yleisön parissa.


title: Aigina (mytologia)

text: Aigina () oli kreikkalaisessa mytologiassa najadi, jokijumala Asopoksen ja nymfi Metopen tytär. Hänen kerrotaan saaneen Aktorin kanssa pojan, Menoitioksen.


title: Aigina (mytologia)

text: Zeus sieppasi Aiginan isänsä luota ja vei tämän Oinonen saarelle, joka on sittemmin nimetty Aiginaksi tämän mukaan. Hänen isänsä lähti etsimään tytärtään, ja lopulta Sisyfos kertoi Zeuksen vieneen tämän. Kun Asopus yritti pelastaa tytärtään, karkotti Zeus tämän takaisin omille vesilleen salamillaan. Loppujen lopuksi Aigina synnytti saarella Zeukselle Aiakoksen.


title: Aigina (mytologia)

text: Hera suuttui puolisonsa uskottomuudesta tämän vieteltyä Aiginan niin, että lähetti käärmeen myrkyttämään saaren vedet. Kun vettä juoneet ihmiset alkoivat kuolla myrkytyksen seurauksena, Aiakos rukoili Zeusta muuttamaan muurahaiset ihmisiksi. Näin tapahtui, ja siitä sai alkunsa myrmidonien heimo.


title: Luigi Poggi

text: Luigi Poggi (25. marraskuuta 1917 – 4. toukokuuta 2010) oli italialainen pappi ja katolisen kirkon kardinaali. Hän toimi pitkään kirkon diplomaattisissa tehtävissä.


title: Luigi Poggi

text: Poggi syntyi Piacenzassa ja sai pappisvihkimyksensä 28. heinäkuuta 1940. 1960-luvulla hän toimi Pyhän istuimen suurlähettiläänä, nuntiuksena, keskisen Afrikan maissa Kamerunissa, Kongossa, Tšadissa, Gabonissa ja Keski-Afrikan tasavallassa. Vatikaanin kirjaston ja arkistojen hoitajana hän toimi 1992–1998. Kardinaalin arvo hänelle myönnettiin 1994. Ohitettuaan konklaavin jäsenelle säädetyn enimmäisäänestysiän Poggi ei enää osallistunut uuden paavin valintaan keväällä 2005.


title: Kaukaa kaipaan

text: Kaukaa kaipaan on suomalaisen laulaja Pepe Willbergin 9. studioalbumi. Se julkaistiin 14. marraskuuta 2008.


title: Ralph Rapson

text: Ralph Rapson (13. syyskuuta 1914 – 29. maaliskuuta 2008) oli yhdysvaltalainen arkkitehti. Hän syntyi Michiganissa ja oli tyyliltään pääasiassa modernisti.


title: Ralph Rapson

text: Rapson opiskeli Michiganin yliopistossa ja Cranbrookin taideakatemiassa; hänen opettajiensa joukkoon kuului Eliel Saarinen. Hän oli jo luonut kansainvälisesti merkittävän uran ennen kuin liittyi Minnesotan yliopiston henkilökuntaan vuonna 1954.


title: Ralph Rapson

text: Rapsonin töiden joukkoon kuuluvat Yhdysvaltain-suurlähetystöt Tukholmassa ja Kööpenhaminassa. Niin ikään hänen suunnittelemansa oli Minneapolisissa vuosina 1963–2006 toiminut Guthrie Theaterin rakennus.


title: 20 Greatest Hits

text: 20 Greatest Hits on suomalaisen yhtyeen Teddy & The Tigersin kokoelmalevy. Se julkaistiin vuonna 1993.


title: Pavle

text: Pavle (11. syyskuuta 1914 – 15. marraskuuta 2009) oli ortodoksisen kirkon pappi, joka toimi Serbian patriarkkana vuodesta 1990 kuolemaansa saakka.


title: Pavle

text:
Hän syntyi Kućancin kylässä Itävalta-Unkarissa, nykyisen Kroatian alueella, Stefan ja Ann Stojčevićin pojaksi ja sai kasteessa nimen Gojko.
Hän kävi kimnaasia Belgradissa ja opiskeli seminaarissa Sarajevossa. Toisen maailmansodan hän oli paossa Ovčarin luostarissa. Sodan jälkeen hän työskenteli rakennusmiehenä, mutta huonon terveytensä vuoksi meni luostariin vuonna 1946 ja otti nimen Pavle.


title: Pavle

text: Ateenassa suorittamiensa opintojen jälkeen Pavle nimitettiin Rasin ja Prizrenin piispaksi 1957. Tässä asemassa hän oli 33 vuotta, kunnes hänet valittiin patriarkaksi 1990.


title: Pavle

text: Pavlella oli yhteyksiä Serbian ja Serbitasavallan johtoon Jugoslavian hajoamissotien aikana, mutta vuonna 1997 hän otti osaa mielenosoituksiin hallitusta vastaan ja vaati vuonna 2000 Miloševićin eroa.


title: Pavle

text: Pavle oli kaksi viimeistä elinvuottaan Belgradissa sotilassairaalassa.


title: Espanjan Grand Prix 1981

text: Espanjan Grand Prix 1981 oli Formula 1 -sarjan osakilpailu, joka ajettiin 21. kesäkuuta 1981 Jaraman radalla Espanjassa. Kilpailun voitti Ferrarilla ajanut Gilles Villeneuve, jolle voitto oli kauden toinen ja samalla viimeinen.


title: Alankomaiden Antillien lippu

text: Alankomaiden Antillien lippu oli vuonna 1956 perustetun ja vuonna 2010 lakkautetun Alankomaiden Antillien itsehallintoalueen tunnus. Lippu koostuu valkoisella pohjalla olevista sinisestä ja punaisesta viivasta, joista sininen ylittää punaisen. Sen viisi tähteä kuvaavat Alankomaiden Antillien saaria, jotka olivat Bonaire, Curaçao, Saba, Sint Eustatius ja Sint Maarten. Alun perin tähtiä oli kuusi, mutta yksi tähti pudotettiin lipusta pois, kun Aruba irtaantui Alankomaiden Antilleista vuonna 1986.


title: Luokses palaan taas

text: Luokses palaan taas on suomalaisen laulaja Pepe Willbergin 40-vuotista musiikkiuraa juhlistava kokoelma-albumi. Se julkaistiin syyskuussa 2006. Kaikki kokoelman 30 kappaletta ovat Willbergin vanhoja hittejä uudelleen levytettyinä.


title: Loebner-palkinto

text: Loebner-palkinto on vuosittain jaettavana oleva 18 karaatin kullalla päällystetty mitali ja 100 000 dollarin suuruinen palkinto sellaisen tietokoneohjelman kehittäjälle, jonka ohjelma läpäisee Turingin testin. Toistaiseksi on jaettu ainoastaan pienempiä, enintään muutamien tuhansien dollarien arvoisia, summia parhaan yrityksen tehneille kehittäjille . Hugh Loebner perusti palkinnon vuonna 1990.


title: Loebner-palkinto

text: Vuonna 2015 chattirobotti Rose voitti kisan, muttei edelleenkään pääpalkintoa.


title: Blaine Stoughton

text: Blaine Stoughton (s. 13. maaliskuuta 1953, Gilbert Plains, Manitoba, Kanada) on entinen ammattijääkiekkoilija ja nykyinen valmentaja. Hyökkääjä Stoughton pelasi kahdeksan kautta NHL:ssä, jossa hänen seuransa olivat Pittsburgh Penguins, Toronto Maple Leafs, Hartford Whalers ja New York Rangers. Lisäksi hän pelasi kolme kautta WHA:ssa. Juniorina hän edusti Flin Flon Bombersia.


title: Blaine Stoughton

text: Stoughtonin vaihtelevan WHA-uran parasta aikaa oli pelaaminen Rick Dudleyn ja Rich Leducin kanssa "LSD-ketjussa" Cincinnati Stingersissä 1976–77. Stoughton teki 52 maalia.


title: Blaine Stoughton

text: Stoughton varattiin seitsemäntenä Pittsburgh Penguinsiin vuoden 1973 NHL-varaustilaisuudessa. Stoughton ylsi sarjassa ainakin 50 maaliin kaudessa kahdesti ja teki vähintään 40 neljästi.


title: Blaine Stoughton

text: Blaine Stoughton on nykyisin University of Cincinnatin kiekkojoukueen päävalmentaja.


title: Mrinal Sen

text: Mrinal Sen (; 14. toukokuuta 1923 Faridpur, Brittiläinen Intia – 30. joulukuuta 2018 Kalkutta, Intia) oli intialainen elokuvaohjaaja, joka oli nostamassa 1960- ja 1970-luvuilla nostamassa bengalinkielistä elokuvaa maailmanmaineeseen. Hänet palkittiin urallaan muun muassa Berliinin ja Cannesin elokuvajuhlilla.


title: Mrinal Sen

text: Sen syntyi nykyisen Bangladeshin alueella ja opiskeli Kalkutan yliopistossa. Hän muutti alkujaan Kalkuttaan opiskellakseen fysiikkaa, mutta hän kiinnostui elokuva-alasta luettuaan kirjan elokuvan estetiikasta.


title: Mrinal Sen

text: Senin esikoisohjaus oli vuonna 1955 ilmestynyt "Raat Bhore". Hän sai paikallista suosiota elokuvillan "Neel Akasher Neechey" (1959) ja "Baishey Shravana" (1960). Parhaan ohjaajan kansallisen palkinnon Sen sai vuoden 1969 elokuvasta "Linnustaja". Sitä pidetään intialaisen elokuvan merkkipaaluna.


title: Mrinal Sen

text: Intialainen elokuva sai 1960-luvun lopulla ja 1970-luvun alussa kansainvälistä huomiota. Länsi-Bengalista tulleet Sen, Satyajit Ray ja Ritwik Ghatak veivät bengalinkielistä elokuvaa maailmalle. Sen teki tuona aikana niin sanotun Kalkutta-triologian, johon kuului poliittiset elokuvat "Haastattelu", "Calcutta 71" ja "Padatik".


title: Mrinal Sen

text: Euroopassa Sen palkittiin Berliinin elokuvajuhlilla vuonna 1975 elokuvasta "Chorus" ja vuonna 1979 elokuvasta "Parashuram". "Akaler Sandhanesta" Sen sai vuonna 1981 Berliinissä kolme palkintoa. Cannesin elokuvajuhlilla hän oli ehdolla Kultaisen palmuun vuonna 1980 elokuvasta "Kohta on jo aamu", vuonna 1983 elokuvasta "Kharij" ja vuonna 1986 elokuvasta "Genesis". "Kharij’sta" Sen sai tuomaripalkinnon. Senin viimeinen elokuva "Aamaar Bhuvan" toi hänelle parhaan ohjaajan palkinnon Kairon elokuvajuhlilla 2002.


title: Mrinal Sen

text: Sen oli tuomariston jäsenenä Cannesissa ja Berliinissä vuonna 1982 sekä Venetsian elokuvajuhlilla vuosina 1983 ja 1996. Senille on Intiassa myönnetty valtion Padma Bhushan -tunnustus. Hän sai vuonna 2005 elokuvapalkinto Dadasaheb Phalken ja toimi Intian parlamentin kunniajäsenenä vuosina 1998–2003. Kansainvälisellä tasolla hän on Ranskassa Ordre des Arts et des Lettres’n "Commandeur" ja Venäjällä Ystävyyden ritarikunnan jäsen.


title: Berlin (yhtye)

text: Berlin on yhdysvaltalainen rock/popyhtye. Musiikin uutta aaltoa edustanut yhtye perustettiin vuonna 1979 Orangen piirikunnassa Kaliforniassa. Sen johtohahmo on laulaja Terri Nunn. Berlin nousi maailmanlaajuiseen suosioon vuoden 1986 singlellään ”Take My Breath Away”, joka tuli tunnetuksi samana vuonna ilmestyneessä elokuvassa "Top Gun – lentäjistä parhaat". ”Take My Breath Away” nousi listaykköseksi muun muassa Yhdysvalloissa, Britanniassa, Irlannissa ja Hollannissa.


title: Berlin (yhtye)

text: Yhtyeen tärkeimmät jäsenet olivat Nunnin lisäksi perustajajäsen John Crawford (pääasiallinen laulunkirjoittaja, basso ja syntetisaattorit) ja David Diamond (syntetisaattorit ja kitara). Muita jäseniä olivat Ric Olsen (soolokitara), Matt Reid (syntetisaattorit), Rob Brill (rummut: 1982–1987) ja Rod Learned (rummut: 1979–1982)


title: Berlin (yhtye)

text: Berlin perustettiin Los Angelesissa , Kaliforniassa 1970-luvun lopussa. Yhtyeen ensimmäisen singlen "A Matter of Time" julkaisi I.R.S. Records vuonna 1980. Singlessä Terri Nunnin tilalla laulajana oli Virginia Macolino, koska Nunn oli väliaikaisesti jättänyt yhtyeen pyrkiessään näyttelijäksi.


title: Berlin (yhtye)

text: Tämän jälkeen yhtye solmi levytyssopimuksen Enigma Recordsin kanssa, jolle he julkaisivat ensimmäisen pikkuhittinsä "Sex (I'm A...)" (Yhdysvaltain singlelistan 62.). Vuonna 1986 "Take My Breath Away" oli vuoden suurimpia hittejä koko maailmassa, jota seurasivat heikommin menestyneet singlet "Like Flames" ja "You Don't Know".


title: Berlin (yhtye)

text: Berlin hajosi virallisesti vuonna 1987, osittain koska albumi "Count Three and Pray" floppasi jättihitistä huolimatta. Nunn säilytti itsellään lailliset oikeudet yhtyeen nimenkäyttöön ja kokosi Berlinin uudelleen uudella kokoonpanolla vuonna 1999 (Nunnin lisäksi Chris Olivas – rummut ja perkussio sekä Carlton Bost – kitarat, laulu).


title: Berlin (yhtye)

text: Berlin alkuperäinen kokoonpano (pois lukien Rob Brill) esitti kappaleen "The Metro" VH1:n "Bands Reunited" -ohjelmassa vuonna 2004.


title: Berlin (yhtye)

text:
System of a Down on levyttänyt version "The Metrosta" "Dracula 2000" -elokuvan soundtrackille.
"Information" :
"Pleasure Victim" :
"Love Life" :
"Count Three and Pray" :
"Voyeur" :
"Animal" :
Britanniassa "Take My Breath Away" on uudelleenjulkaistu kahdesti: vuonna 1988, jolloin se oli singlelistan 52. ja vuonna 1990, jolloin se nousi kolmanneksi.


title: Sasha Alexander

text: Sasha Alexander (syntymänimeltään Suzana Drobnjakovic, s. 17. toukokuuta 1973 Los Angeles, Kalifornia) on yhdysvaltalainen näyttelijä, ohjaaja ja tuottaja.


title: Sasha Alexander

text: Alexanderilla on serbialaiset ja italialaiset sukujuuret. Hän aloitti näyttelemisen koulunsa näytelmissä seitsemännellä luokalla. Hän jatkoi näyttelemistä koko kouluajan läpi ja muutti New Yorkiin opiskellakseen näytelmissä. Alexander on opiskellut Etelä-Kalifornian yliopiston näyttelijäkoulussa.


title: Sasha Alexander

text: Sasha Alexander on esiintynyt useissa televisiosarjoissa ja elokuvissa. Hän teki elokuvadebyyttinsä vuonna 1997, jolloin hän esiintyi kolmessa elokuvassa. Alexander tunnetaan parhaiten Caitlin "Kate" Toddin roolistaan televisiosarjassa "NCIS Rikostutkijat", jossa hän näytteli vuosina 2003–2005. Vuosina 2010–2016 hän oli toisessa pääosassa kuolemansyyntutkijana nimeltä Maura Isles televisiosarjassa "Rizzoli & Isles".Alexander on naimisissa Sophia Lorenin pojan, ohjaaja Edoardo Pontin kanssa. Heillä on kaksi lasta: tytär Lucia Sofia (s. 12. toukokuuta 2006) ja poika Leonardo Fortunato (s. 20. joulukuuta 2010.)


title: Claude Lanzmann

text: Claude Lanzmann (27. marraskuuta 1925 Pariisi – 5. heinäkuuta 2018 Pariisi) oli ranskalainen dokumentaristi. Hänen tunnetuin työnsä on yhdeksäntuntinen holokaustia käsittelevä "Shoah" (1985). Hänelle myönnettiin vuonna 1986 kunnia-César.


title: Claude Lanzmann

text: Lanzmann kuului Jean-Paul Sartren sisäpiiriin, ja hän kirjoitti freelancerina muun muassa France Dimanche -lehteen. Lanzmann teki televisioon reportaasia Israelin asevoimista Siinain niemimaalla. Tämä johti Lanzmannin ensimmäiseen elokuvaan "Israel, Why'.


title: Claude Lanzmann

text: Lanzmannin toinen elokuva oli holokaustidokumentti "Shoah", jonka hän kuvasi 1970-luvulla Puolan-matkoillaan ja joka julkaistiin vuonna 1985. Noin yhdeksän ja puoli tuntia kestävässä elokuvassa holokausti esitetään ilman arkistomateriaalia ja musiikkia. Siinä on vain puolalaisia maisemia sekä juutalaisten, saksalaisten ja puolalaisten haastatteluja.


title: Claude Lanzmann

text: Lanzmann palasi holokaustiaiheeseen elokuvassaan "The Last of the Unjust". Vuonna 2013 julkaistu elokuva keskittyy vuonna 1975 tehtyihin haastatteluihin, joissa Lanzmann keskustelee Theresienstadtin viimeisen vanhimman, wieniläisen rabin kanssa. Lanzmann julkaisi vuonna 2017 dokumentin "Napalm", joka kertoo hänen vierailustaan Pohjois-Koreassa 1950-luvulla. Vain viikko ennen Lanzmanin kuolemaa ilmestyi hänen viimeinen dokumenttinsa, neljä ja puoli tuntia kestävä elokuva, joka keskittyy neljän holokaustista selviytyneen haastatteluihin.


title: Tobias

text: Tobias on heprealaisperäinen miehen etunimi. Nimi on johdettu johdettu hepreankielisestä nimestä Tobia, joka merkitsee "Jumala on hyvä." Nimen on tehnyt tunnetuksi Vanhan testamentin apokryfikirjoihin kuuluvan Tobiaan kirjan päähenkilö Tobias. Tobias on Skandinaviassa, Saksassa ja Yhdysvalloissa yleinen nimi.


title: Tobias

text: Tobias-nimen suomalaisia vastineita ovat Topi ja Topias. Suomenruotsalaisessa kalenterissa Tobiaksen nimipäivä on 2. marraskuuta, joka suomenkielisessä kalenterissa on Topin ja Topiaksen nimipäivä.


title: Tobias

text: 1900-luvun alusta lokakuun 2016 loppuun mennessä nimi Tobias on Suomessa annettu 2245 henkilölle.


title: Cameron Crowe

text: Cameron Bruce Crowe (s. 13. heinäkuuta 1957) on yhdysvaltalainen elokuvaohjaaja, -tuottaja ja käsikirjoittaja, joka tunnetaan myös "Rolling Stone" -lehden toimittajana.


title: Cameron Crowe

text: Crowe tunnetuimpia teoksia ovat "Jerry Maguire – elämä on peliä" (1996) ja "Melkein julkkis" (2000). Jälkimmäisen käsikirjoituksesta hänet palkittiin Oscar- ja Bafta-palkinnoilla.


title: Cameron Crowe

text: Cameron meni naimisiin Heartin pääkitaristin, Nancy Wilsonin kanssa 27. heinäkuuta 1986 ja he saivat kaksospojat Williamin ja Curtisin.


title: Lacey Chabert

text: Lacey Nicole Chabert (s. 30. syyskuuta 1982 Purvis, Mississippi, Yhdysvallat) on yhdysvaltalainen näyttelijä, joka tuli tunnetuksi televisiosarjasta "Viiden juttu".